text:
HM í fótbólti fyri kvinnur 2015
HM í fótbólti fyri kvinnur 2015 var tað sjeynda HM í fótbólti fyri kvinnum. Í mars 2011 varð Kanada valt til vertstjóð.[1]. Simbabvi var tað einasta landið umframt Kanada, ið søkti um at vera vertur fyri HM endaspælið í kvinnufótbólti, men tók seg aftur 1. mars 2011.[2]
USA gjørdist heimsmeistari við einum finalusigri móti fyrrverandi meistarunum úr Japan, meðan Ongland gjørdist nummar trý.
Kvalifiseraði lið[rætta | rætta wikitekst]
Tann seinasti almannakunngjørdi FIFA listin yvir alheimsplaseringar (ranking), áðrenn kappingin byrjaði (mars 2015) verður víst í klombrum.[3]
Áttandapartsfinalur[rætta | rætta wikitekst]


c: text/html

text:
Tvístøða kjaksending 26 - Ein í míni nærmastu familju stjelur
Spurningur: "Hey tit. Eg havi uppdagað at ein í míni nærmastu familju stjelur. Eg havi leingi havt mistanka og brádliga ein dagin bleiv mistankin váttaður og eg veit nú við vissu at viðkomandi stjelur. Hesin persónurin, sum eg eri góður við, stjelur lutir frá okkum í familjuni. Tað kann vera klæði ella ting. Ofta er tað ymiskt sum hevur virði. Eg havi tosað við makan hjá mær um hetta og vit vita ikki hvussu vit skulu fara víðari við hesum ella um vit yvirhøvur skulu tað. Vit vita ikki um nakar annar hevur uppdagað hetta. Vit hava umhugsað bara at ansa betur eftir okkara tingum tá viðkomandi vitjar. Vit hava eisini umhugsað at konfrontera viðkomandi um hetta. Og so hava vit eisini umhugsað at fortelja nærmastu familjuni um hetta sum eg havi funnið út av. Hvat halda tit er tað “rættasta” at gera í hesum førinum?"
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
So ymisk og tó
Reyðmaðkurin hvørvur úr troyttari jørð
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará

robotstxt: allowed

filter: keep


text:
Aftur í 2017 skipar Treysti fyri FM í hálvmaraton í Klaksvík. Treysti hevur høvuðsstuðul, sum er Norðoya Sparikassi, og tí verður heitið á kappingini: NS hálvmaraton Klaksvík 2017. Kappingin verður hildin leygardagin 6. mai kl. 14.00.
FM HÁLVMARATON, NS HÁLVMARATON, NS MOTIÓNSRENNING OG BARNARENNING VERÐUR LEYGARDAGIN 6. MAI 2017 Í GØTUNUM Í KLAKSVÍK. STARTUR OG MÁL UTTANFYRI HØVUÐSDEILDINA HJÁ NORÐOYA SPARIKASSA OG ØLL VÆLKOMIN AT RENNA VIÐ.
Treysti skipar í ár fyri NS hálvmaraton í Klaksvík. Hetta verður samstundis FM í hálvmaraton. Talan verður um eitt sokallað býar hálvmaraton, tí tað verður bert runnið í býnum, á einum rundteini á 5,3 km.
Umframt hálvmaraton so verður eisini skipað fyri 5 km motiónsrenning og barnarenning.
Startur og mál verða á vegnum høvuðsdeildina hjá Norðoya Sparikassa og Betesda. Hálvmaraton verður runnið fýra ferðir norður til Stangaskákið (Victor á Lakjuni) og út á Bumshamar (Torvgøtu) at venda.
Motiónsrenningin er eitt umfar av hesum rutu. Barnarenningin er eitt umfar runt "Lítla Eið", sum er góðar 400m.
Talan verður um DAF-góðkendan hálvmaraton tein.
Fyri at luttaka í hálvmaraton skal ein vera fødd/føddur í 2000 ella fyrr. Fyri at luttaka í FM er tað ein treyt, at man er limur í einum felag undir FÍF.
Samstundis, sum talan er um FM, so verður hetta eisini opin kapping har øll kunnu luttaka.
Tíð og stað
Startur uttanfyri Norðoya Sparikassa kl. 14.00. Barnarenningin byrjar kl. 13.30.
Bólkar:
Í FM hálvmaraton verður kappast í hesum bólkum:
- Menn og kvinnur opin bólkur (f. -2000)
- Menn og kvinnur veteranar (f. 1962-1971)
- Menn og kvinnur superveteranar (f.-1961)
Í NS hálvmaraton Klaksvík 2017 verður kappast í hesum bólkum:
- Menn & Kvinnur B29- (1988-2000)
- Menn & kvinnur B30-34 (1983-1987)
- Menn & kvinnur B35-39 (1978-1982)
- Menn & kvinnur B40-44 (1973-1977)
- Menn & kvinnur B45-49 (1968-1972)
- Menn & kvinnur B50-54 (1963-1967)
- Menn & kvinnur B55-59 (1958-1962)
- Menn & kvinnur B60-64 (1953-1957)
- Menn & kvinnur B65+ (1952 ella fyrr)
Í 5 km Motiónsrenning verður kappast í hesum bólkum:
- Menn/kvinnur (f. 1972-2000)
- Menn/kvinnur veteranar (f. 1962-1971)
- Menn/kvinnur superveteranar (f.-1961)
Í Barnarenningini verður kappast í hesum bólkum:
- Gentur/Dreingir -7 (f.2010 ella seinni)
- Gentur/Dreingir -10 (f.2007-2009)
- Gentur/Dreingir -13 (f.2004-2006)
- Gentur/Dreingir -17 (f.2000-2003)
Kostnaðurin fyri at luttaka:
NS hálvmaraton Klaksvík 2017 er kr. 295,-
5 km Motiónsrenning er kr. 100,-
Barnarenning er kr. 50,-
Renniblusa (hálvmaraton)
Tey sum melda til og hava goldið innan sunnukvøldið 16. apríl á miðnátt fáa eina renniblusu.
Gevið gætur: Renniblusan er bert galdandi fyri NS hálvmaraton.
Heiðursmerkir og handan
Øll sum gjøgnumføra NS hálvmaraton Klaksvík 2017 fáa heiðursmerki.
Nummar 1, 2 og 3 í øllum hinum kappingunum og bólkum fáa eisini heiðursmerkir, sum verða handaði við máløkið so skjótt úrslit eru klár.
Tilmelding
Melda til á www.fif.fo (síðsta freist er mikudagin 3. mai 2017).
Leinkja til tilmelding til NS hálvmaraton er her.
Leinkja til tilmelding til NS Motiónsrenning er her
Leinkja til tilmelding til NS Barnarenning er her.
Gjaldast kann BERT við DANKORTI.
Gevið gætur: Ongin tilmelding til hálvmaraton á staðnum.
Til 5 km motiónsrenning og barnarenning kann meldast í Norðoya Sparikassa í seinasta lagi kl. 13.00 á rennidegnum.
Startnummar
Avheintað startnummar frá kl. 11.30 í deildini hjá Norðoya Sparikassa (beint við startin) í Klaksvík 6. mai og áðrenn kl. 13.30. Barnarenningin áðrenn kl. 13.00.
Umklæðing
Umklæðing í Fimleikahøllini (300m frá startinum). Startnummarið til hálvmaraton gevur ókeypis atgongd til Klaksvíkar Svimjihøll.
Myndir frá NS hálvmaraton 2016 finnast her.


text:
- Tíðindi, mentan og ítróttur
Hvast orðaskifti í trygdarráðnum
Kuveit bað um fundin í trygdarráðnum.
Palistinski ST-eygleiðarin, Riyad Mansour, segði, at palestinar fordøma hópdrápið, sum Ísrael hevur framt í Gaza-geiranum. Hann spurdi, hvussu nógvir palestinar skulu lata lív, áðrenn nakað verður gjørt.
Ísrael skuldsetir Hamas
Ísrelski ST-sendiharrin vardi Ísrael og skuldsetti Hamas-felagsskapin fyri at gera sær dælt av støðuni hjá teimum, sum búgva í Gaza.
- Hamas eggjar til harðskap og skipar fyri, at so nógv sivilfólk, sum til ber, lata lív. Ísrael fær skyldina, og so fara palestinarar í ST at kæra, segði ísraelski ST-sendiharrin, Danny Donon. Hann spurdi, hvat onnur høvdu gjørt, um fleiri túsund fólk hóttu markið hjá sær.
Amerikanski ST-sendiharrin, Nikki Haley, rýmdi úr fundarhølinum, tá palestinski ST-eygleiðarin, Mansour, helt røðu.
USA stuðlar Ísrael
Nikki Haley vísti aftur, at ófriðurin á markinum millum Ísrael og Gaza kyknaði, tí USA læt sendistovu upp í Jerusalem.
- Hamas hevur skyldina, og Hamas fær stuðul frá Iran, segði hon.
- Hvør hevði góðtikið slíkan atburð á markinum hjá sær. Einki land, sum er umboðað í trygdarráðnum, hevði verið so lítilátið, sum Ísrael hevur verið, segði Nikki Haley.
Løgdu veto móti kanning
Eitt uppskot frá Kuveit um eina altjóða kanning av hendingunum á markinum millum Ísrael og Gaza vann ikki frama, tí USA brúkti sýtingarrættin, sigur ABC News.
ST-aðalskrivarin, Antonio Guterres, segði í gjár, at einasta gongda leið at loysa stríðið er, at Ísrael og palestinar fáa hvør sítt land.
Fríggjadagin fer mannarættindaráðið hjá ST, eftir áheitan frá Arabisku samgonguni, at viðgera mannarættindastøðuna í palestinsku økjunum.
Sí eisini


text:
Inni í landspartinum Sarawak í Malaisia er lítla landið Brunei. Inni í landinum er regnskógur; fram við strendurnar er slætt og mýrilendi. Landið var einaferð ein gloymdur blettur í bretska heimsveldinum og skjól hjá sjórænarum; men hetta varð alt fullkomiliga broytt, tá ið olja varð funnin har í 1929. Nú er Brunei eitt tað ríkasta landið í heiminum og vælferðarsamfelag. Fólkið rindar ikki skatt, og útbúgving, heilsurøkt og eftirlønarskipanir eru ókeypis. Men øll politisk andstøða er bannlýst.
Ríkisovastin í Brunei er av ríkastu monnum í heiminum. Olju- og gassríkidømi landsins fyri at takka eigur Hassanal Bolkiah ognir fyri einar 160 milliardir krónur; sjálvur vil hann vera við, at so nógv eigur hann ikki. Í høvuðsstaðnum í Brunei, Bandar Seri Begawan, hevur hann latið byggjað og sjálvur goldið størstu mosku í heiminum. Hon kostaði 3 milliardir krónur.
Hesin partur í Landsynningsasia er óføra vítt hav við túsundtals oyggjum ímillum landsynningsasiameginlandið og Avstralia. Her eru fyra lond: eystari partur í Malaisia, Brunei, Indonesia og Filipsoyggjar. Fáastaðni í heiminum eru so mong gosfjøll sum her, og váta monsunveðurlagið ger, at summi øki eru ímillum tey vátastu í heiminum. Dýralívið og plantulívið eru ógvuliga fjølbroytt, tí at lívilíkindi og gróðrarlíkindi hjá dýrum og plantum broytast úr oyggj í oyggj. Her eru eisini mong fólkasløg. Bara í Indonesia verða talað fleiri enn 250 mál.
Í hesum parti í Asia hevur báturin altíð verið álitið til ferðafólkaflutnings og farmaflutnings. Serliga nýta tey smáar, grunnar bátar ið eru lættir at stýra og sigla í smølu sundunum ímillum oyggjarnar, har nógvastaðni er grunt.
Á hvørjum ári eru einar 20 tropiskar melduródnir, nevndar týfonir, í Filipsoyggjum. Odnirnar eru harðar, og vindferðin kemur upp í einar 100 km/t; og øgiligur uppgangur. Mong fólk umkomast, og túsundtals hús verða tikin av grundum. Ringast statt er altíð á láglendinum, men fólk mega vera har, tí at lítið er av dyrkilendi aðrastaðni. Jørðin í láglendinum er eisini bílig at keypa.
Gos og jarðskjálvti eru náttúrumáttir, sum fólk hava lært at liva við í hesum londum. Atvoldin er meginlandarákið, ið er í jarðarskorpuni. Meginparturin av oyggjunum í Landsynningsasia eru á markinum ímillum plátur, sum ganga niðureftir, tað, jarðfrøðin nevnir niðurbrotsøki. Hóast øgiliga skaðan, eitt gos ger, vágar fólkið sær at dyrka í líðunum á gosfjøllum, tí at gosøskan ger, at jørðin har fruktar avbera væl.
Í 1850-árunum gjørdi bretski náttúrugranskarin Alfred Russel Wallace kanningarferð í oyggjunum í Landsynningsasia. Hann gáaði eftir, at flestu dýr á landi í oynni Bali vóru ættað úr Asia, men at dýrini á grannaoynni Lombok vóru ættað úr Kyrrhavsoyggjum og Avstralia. "Wallacelinjan" er hugsað marknalinja ígjøgnum Indonesia og mark ímillum dýr úr Asia og dýr úr Kyrrahavsoyggjum og Avstralia.
Náttúran í hesum landøki er so ymisk úr oyggj í oyggj, og lívið hevur ment seg og greinað seg so ymiskliga, at dýr og plantur eru púra ólík enntá í oyggjum, sum heilt stutt er ímillum. Tað hevur við sær, at ongastaðni í heiminum eru so mong plantu-og dýrasløg sum í hesum regnskógum. Tí er so ógvuliga umráðandi, at skógirnir verða friðaðir og ikki týndir.
Sjáldsama plantan, Rafflesiablóman, ið veksur djúpt inni í regnskógunum, er kallað upp eftir Stamford Raffles, ið var bretskur landshøvdingur í økinum í 19. øld. Hon hevur heimsins størstu blómu: slakan metur í tvørmáti. Rafflesia er eisini gitin fyri sín rama royk, ið dregur at sær flugur og onnur skordýr.
Rís er høvuðsføði hjá meginpartinum av fólkinum í hesum londum, og mesta rísið verður dyrkað á markum, ið eru settar undir í vatni. Í rísmarkunum og fram við teimum dyrka bøndurnir alskyns frukt og grønmeti og ala fisk, skeljadýr, krabbar og froskar. Tað, teir dyrka og ala, verður bæði havt til egna nýtslu og selt; dýrini og planturnar taða vatnið, og fiskur, skeldýr og froskar eta skaðadýrini, sum liva í vatninum.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Bandar Seri Begawan
Vídd: 5.770 km2
Fólkatal: 395.027
Alment mál:
maleisiskt
Átrúnaður:
islam 66%, buddisma 14%, kristindómur 10%, aðrir 10%
Stýrirlag:
kongligt einaveldi
Gjaldoyra:
burneiskur dollari (BND)


text:
Tuesday, October 2, 2012
Mentanarval 2012: List ? ja takk!
Havnin hevur fostrað nógv dugnalig listafólk. Uttan hesi høvdu vit heilt víst verið fátækari. Hugsið tykkum ein høvustað uttan Listaskálan, Sjónleikarahúsið, Norðurlandahúsið, Tjóðpallin, Bókasøvnini, Musikkskúlan, Smiðjuna í Lítluvík og nógv onnur støð, sum ríka okkum við list á hvørjum einasta degi.
- Nei, tað er óhugsandi.........
Listafólk eru skapandi fólk – skapandi fólk eru framskygd og hava kreativar ætlanir, sum eru førar fyri at menna Havnina á ein hátt, sum vit í dag kanska ikki síggja fyri okkum.
Eg vil arbeiða fyri:
At byggja nýggjan musikkskúla
At gera Reinsaríið til spælistað burturav
At leggja lunnar undir Listaskúla
At arbeiða fyri betri umstøðum at framføra uttandura
At Havnin fær búdeplar til listafólk
At útvega høli til listaverkstað
At stimbra listarligari læru í skúlunum
At bjóða kreativ tilboð til børn og ung
Ein íløga í listina er ein íløga í framtíðina, og tí er avgerandi fyri menningina av høvuðstaðnum, at vit gera íløgur, sum menna okkara listaumhvørvið.
Havnin eigur í nógv størri mun at taka listafólk við uppá ráð, tá listaøkið skal útbyggjast, tí tað eru listafólk sum eru serkøn innan listaøkið!
Andrea Heindriksdóttir
Listi E
Posted by Listin at 9:11 AM


text:
(KP)
Saturday, September 14, 2013
Framsýningin hjá Hans Paula Olsen í Steinprenti opin eina viku aftrat
Framsýningin við tekningum og standmyndum hjá Hans Paula Olsen skuldi eftir ætlanini enda í dag, men í samráð við listamannin hevur Steinprent avgjørt at bíða eina viku. Framsýningin hevur verið óvanliga væl fagnað og nógv hava nýtt høvið at síggja hesa framsýningina. Spegling er eitt høvuðstema í standmyndunum hjá Hans Paula Olsen. Vektloysi er eitt annað tema. Standmyndirnar eru kollasjukendar og samansettar. Listamaðurin dámar so væl føroyska orðið fyri skulptur "Stand-mynd" og sjálvur eksperimenterar hann við at birta eitt slag av tvídimensjonaliteti í tær trídimensjonalu standmyndirnar. Hans Pauli hevur sjálvur sett framsýningina upp, hann hevur hongt eina ørgrynnu av tekningum upp á veggin, so at tær saman fáa eitt massivt, rútmiskt bylgjandi úttrykk, sum onkursvegna sær út til at halda fram úti í rúminum í teimum trídimensionalu verkunum. Sum altíð, brúkar Hans Pauli Olsen nógva orku uppá soklarnar, tí teir eru partar av standmyndini og tessvegna eru teir allir ymiskir, gjørdir úr ómálaðum træi til hvørja einstaka standmynd. Vit kenna kanska partar av standmyndunum aftur, eitt andlitsbrá, eina hond, ein arm, men sjálv presentatiónin tekur áskoðaran á bóli, tí hon er øðrvísi, og í tí vit flyta okkum kring ta einstøku standmyndina, er eisini okkurt, ið kemur óvart á áskoðaran, tí hon broytist grundleggjandi alt eftir hvar áskoðarin er staddur og ofta er munurin millum tær ymisku síðurnar á standmyndunum óvæntað stórur. Hugburðurin í standmyndunum sýnist um somu tíð greinandi og sansaligur, eg fekk hugasamband við læknafrøðiligar lýsingar av mannakroppinum og til óunniligar ræðufilmar við samanstúvaðum kropslutum, samstundis sum myndamálið samstundis er rættiliga vakurt, klassiskt. Framsýningin hjá Hans Paula Olsen heldur fram inntil 21.september.
(KP)
Posted by Listin at 12:34 PM


text:
Talgilding av savninum hjá EvR
Evangeliska Røddin byrjaði sítt virksemi í 1966, og tá vóru allar upptøkur gjørdar á spolabond. Ígjøgnum árini eru bondini blivin nógv í tali, og formatini eru ymisk: spolabond, casette, DAT, MiniDisc o.s.v.
Fyri at varðveita allar hesar upptøkur er gongd sett á arbeiði við at talgilda bondini. Eisini eru fleiri videobond við møtum í samkomum kring landið. Nøkur av hesum videobondum eru talgild og hava vit lagt nakrar sangir út á youtube, hesir síggjast eisini undir "Ljóð og video" her á síðuni.


text:
Orð: Daniel W. Whittle
Lag: May Whittle Moody
Týtt: Victor Danielsen
Upprunaheiti: They tell me the story of Jesus is old
1. Tey siga mær, søgan er gomul og kend,
siga: Talið tó nú okkurt nýtt!
Tí orðið um krossin er ov lítið nú,
nú ið kunnskapur røkkur so vítt!
Niðurlag: Aldri gomul hon er, aldri gomul hon er,
talað øld eftir øld, talað ferð eftir ferð;
har deyði og synd hava óbrotið vald,
er søgan um Jesus ei nóg mangan tald.
2. Jú, søgan er gomul, sum sólskinið er,
men tó nýggj hvønn ein morgun sum tað;
hon kveikir sum sólin í heiminum ljós,
ger í sálunum alljósan dag.
3. Hvør lyftir hin vónleysa syndaran upp
uttan Jesus, sum leið fyri hann?
Og hvør veitir troyst í tí seinastu stund
uttan hann, sum á deyðanum vann?
4. Tí venda vit frá teimum vísu við sorg
til teirra, sum eru í neyð;
hjá teimum hin søgan ei gomul er enn
um Jesus, hans kross og hans deyð.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Flyting
Flyting í kommununi
Fólk, sum skifta bústað í kommununi, skulu boða Kommunuskrivstovuni frá flytingini.
Flyting til Vestmanna Kommunu úr aðrari kommunu í Føroyum
Flytingin skal bert fráboðast Kommunuskrivstovuni í Vestmanna.
Fráflytningarkommunan fær boð um flytingina frá Landsfólkayvirlitinum.
Flyting úr Vestmanna Kommunu til aðra kommunu í Føroyum
Flytingin skal bert fráboðast kommununi, ið flutt verður til.
Vestmanna Kommuna fær boð um flytingina frá Landsfólkayvirlitinum.
Flyting til Vestmanna Kommunu úr einum norðurlandi
Verður flutt úr einum norðurlandi til Vestmanna Kommunu, skal flytingarskjal útfyllast á Kommunuskrivstovuni í Vestmanna.
Tú verður biðin um at hava samleikaprógv og útlendskt p-tal við.
Norðurlendska kommunan, ið tú flytir frá, fær boð um flytingina frá Landsfólkayvirlitinum.
Flyting úr Vestmanna Kommunu til norðurland
Verður flutt úr Vestmanna Kommunu til eitt norðurland, skal flytingarskjal útfyllast hjá kommununi, ið flutt verður til.
Tú verður biðin um at hava samleikaprógv og føroyskt p-tal við.
Vestmanna Kommuna fær boð um flytingina frá Landsfólkayvirlitinum.
Flyting til Vestmanna kommunu úr øðrum landi enn norðurlandi
Verður flutt til Vestmanna Kommunu úr einum landi uttan fyri norðurlond, skal flytingarskjal fyllast út á Kommunuskrivstovuni í Vestmanna, umframt at tú eisini skalt melda teg úr kommununi, tú flytir frá.
Tú verður biðin um at hava samleikaprógv og útlendskt p-tal við, umframt pass og uppihaldsloyvi. Eisini verður biðið um hjúnarbandsváttan, um tú ert gift/-ur.
Flyting úr Vestmanna kommunu til annað land enn norðurland
Verður flutt úr Vestmanna Kommunu til eitt land uttan fyri norðurlond, skal flytingarskjal fyllast út á Kommunuskrivstovuni í Vestmanna, umframt at tú eisini skalt melda teg til kommununa, tú flytir til.
Sí eisini løgtingslóg nr. 41 frá 8. mai 2007 um fólkayvirlit, sum er á www.logir.fo.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Genomkanningar útvega umfatandi upplýsingar um heilsu og eginleikar hjá tí einstaka. Upplýsingarnar eru virðismiklar fyri gransking og heilsuverkið, og til ber at finna sambond millum arv og sjúku. Við upplýsingum um genomið ber í ávísum førum til at geva sjúklinginum eina betri og meira málrættaða viðgerð.
Samstundis eru upplýsingar um genomið sera viðkvæmar, og enn er vitanin á økinum rættiliga avmarkað. Genomgransking hevur tí eyðsæð eisini við sær ein hóp av ivamálum um løgfrøðisligar, etiskar og sosialar avleiðingar fyri einstaklingin, familjur og fyri samfelagið. Nýggju kanningarhættirnir seta tískil krøv til tillagingar m.a. í lógarverkinum, sum varðar av økinum. Neyðugt er eitt nú at regulera sjálvsavgerðarrættin hjá sjúklingi/luttakara, kunning og rættindi hjá luttakarum í granskingarverkætlanum, dátugoymslu, hvussu genomupplýsingar kunnu verða brúktar til gransking og í heilsuverkinum, hvussu heilsuverkið skal megna at taka í móti menningini á økinum o.s.fr.
Í august 2015 handaði ein arbeiðsbólkur landsstýrisfólkinum í heilsu- og innlendismálum álit, sum viðger lóggávuna á humangenomøkinum í Føroyum. Setti arbeiðsbólkurin metti, at verandi lóggáva tryggjar borgaran í sambandi við genomgransking og genomkanningar, men mælti samstundis til fleiri lógarbroytingar og at seta í gildi nýggja lóggávu á økinum.
Tak niður Útgreinan av lóggávuni á humangenomøkinum í Føroyum.


text:
Statoil broytir navn til Equinor
Norski oljurisin, Statoil, broytir nú navn.
Nýggja navnið er Equinor. Norska stjórnin stuðlar navnabroytingini.
Stóra norska
oljufelagið hevur itið Statoil í út við 50 ár. Men frá í dag eitur felagið
Equinor.
Felagið sigur í
fráboðan, at navnið, Equinor, kombinerar “equi”, útgangsstøði fyri orð sum
“equal”, “equality” og “equilibirum” – líkleiki, javnrættur og javnvág, og “nor”,
sum bendir á eitt felag, sum er errið av norska uppruna sínum, og ynskir at
brúka hetta í verki.
- Heimurin er í
broyting, og tað er Statoil eisini. Størstu umleggingarnar av orkuskipanum í
nýggjari tíð eru í gongd, og vit vilja gera okkara til, at gongdin heldur fram.
Okkara strategi liggur føst, og navnið Equinor kastar ljós á broytingar, sum
longu eru gjørdar, sigur Jon Erik Reinhardsen, formaður í stýrinum fyri
Equinor.
- Fyri okkum er
hetta ein søguligur dagur. Í nærum 50 ár hevur Statoil tænt okkum við frálíka
navni sínum. Men tá vit hyggja fram ímóti næstu 50 árunum, er tað
natúrligt at broyta navnið á felagnum. Navnið Equinor lýsir uppruna okkara,
okkara virði og hvat vit vilja vera í framtíðini, sigur Eldar Sætre,
samtaksstjóri í Equinor.
Kelda: Equinor


text:
Fyrsti kristni ættarliðurin hevði eingi skrivað evangelium (umleið 30-60). Men evangeliið var tó - og Jesus sjálvur og ápostlar hansara boðaðu tað. Teimum varð litið til at boða gleðiboðskapin fyri øllum skapninginum.
Hesin gleðiboðskapurin var fyrst og fremst um 1) tað, Jesus hevur gjørt. Verða fyrstu talurnar í teimum fyrstu kapitlunum í Ápostlasøguni (t.d. 10,34-43) bornar saman við ávísar partar í brøvum Paulusar (t.d. 1. Kor. 15,3), fæst ein samandráttur úr fyrsta og elsta gleðiboðskapi. Hann er um, hvat Jesus gjørdi, tá ið hann gekk um og gjørdi væl og grøddi.
Men serstakliga er hann um, hvat hann gjørdi, tá ið hann fór niðan til Jerúsalems, gav lív sítt í deyðan og reis upp á triðja degi. Tað var hetta, ápostlarnir boðaðu, og sum fyrsta kristna kirkjuliðið varðveitti.
Men fornkristna boðanin var eisini um, 2) hvat Jesus hevði sagt. Eingin hevði jú talað sum hann (Jóh. 7,46). Frálæra Jesu gjørdist tí týdningarmikil í trúarlívinum í kristna kirkjuliðinum. Paulus tekur t.d. fegin til orð Harrans, tá ið hann í kirkjuliðum sínum skal gera av trætumál (samb. 1. Kor. 7,10; 11,23; Áps. 20,35). Hesi orð eru varðveitt sum dýrgripur.
Óivað eru tíðliga gjørd upprit um tað, Jesus hevði sagt og gjørt. Næsta ættarliði tørvaði at fáa hesi rit savnað og góðkend - tí frásagnir gingu manna millum, ið ikki stavaðu frá teimum, ið av fyrstan tíð fylgdust við Jesusi.
Tann fyrsti, ið setti skjøtil á, mundi vera Markus. Hann skrivaði fyrsta evangeliið. Tað var fyrst í 60-árunum. Tað vardi ikki leingi, so tóku tríggir aðrir eftir: Matteus, Lukas og Jóhannes. Vit fingu so fýra evangelium.
Um Bíbliu okkara
Týðing: Henry Debes Joensen
Les eisini: Hvat merkir orðið evangelium?
______________________________________________________________________________________________________________________________________________
Lagt út: Ásbjørn Jacobsen


text:
Amfetamin
Amfetamin er eitt evni, ið verður virkar stimbrandi á miðnervalagi. Tað verður m.a. brúkt sum heilivágur til fólk ið hava ADHD ella narkolepsi. Evnið verður eisini misnýtt og verður tá nevnt speed. Tað er eitt hvítt pulvur, sum ofta er ógvuliga krystalliserað. Pulvurið fæst eisini sum tablettir ella í hylkjum. Amfetamin verður av misnýtarum oftast sniffað, men tað kann eisini koyrast í munnin ella sproytast inn í æðrar. Fólk ið misnýta amfetamin kunnu góðum lag, og varhugan av at kunna klára alt. Samtíðis gerast tey rastleys, sjálvsøkin og prátingarsom. Amfetamin køvir ávaringartekin frá kroppinum um til dømis pínu ella møði. Kroppurin er tískil ikki førur fyri at boða frá, hóast hann er útlúgvaður, og misnýtarar kunnu tí smella um av møði. Ímeðan fólk eru rúsaði og aftaná, sveitta tey nógv og verða tystur. Tey kunnu eisini fáa ilt í kroppin, fáa ov høgt blóðtrýst og sálarliga kunnu tey verða ágangandi ella mótleys. Við javnari nýtslu ella yvirdosis eru tey í vanda fyri at fáa hjartasteðg og doyggja, tí amfetamin fær æðrarnar at taka seg saman og hjartað slær seinri.


text:
Talvkapping fyri børn og ung verður í Klaksvík sunnudagin 15. apríl kl. 14. Telvað verður í frítíðarskúlanum Snjallabjalla í Klaksvík.
Øll eru vælkomin at vera við, bara man dugir mannagongdina. Telvað verður í 5 aldursbólkum:• 2 flokkur og yngri
• 3 og 4 flokk
• 5 og 6 flokk
• 7 og 8 flokk
• 9 flokk og 10 flokk
Møguliga verða bólkarnir broyttir nakað, tá tilmeldingarnar eru komnar. Hetta fyri at fáa meiri javnt stórar bólkar.
Teir yngru bólkarnir (til og við 6 fl.) telva uttan klokku – tó verður klokka sett inn, um hetta verður mett neyðugt. Royndirnar vísa, at tey yngru hava lyndi at hugsa meiri um klokkuna enn um talvið.
Teir elstu bólkarnir telva við 10 minuttum í part á klokkuni til hvørt talvið.
Kappingin er ókeypis, men neyðugt er við tilmelding í seinasta lagi fríggjakvøldið 13. apríl við SMS-boðum til tlf. 295054, ella við at senda mail til tma@kallnet.fo.
Umframt heiðursmerki til nr. 1,2 og 3, fær vinnarin í hvørjum bólki eitt gávukort frá pizzaria ”hjá Frank” í Klaksvík.
Vinarliga upplýsið navn, aldur og flokk.
Kappingarnar eru fyri øll sum hava hug at telva
– roynd, minni roynd og eisini fyri tey sum júst eru byrjaði
– tað er ikki at halda seg aftur!


text:
Aldu- og streymmátingar
Síðani síðst í sekstiárunum hevur Landsverk gjørt aldumátingar kring Føroyar. Mátingarnar liggja sum grundarlag fyri hagtølum, sum til dømis verða nýttar til at áseta styrki og skap av brimgørðum.
Seinastu árini hevur Landsverk nýtt rætningsvísandi aldumátarar av slagnum Directional Waverider MK III frá Datawell.
Í sambandi við verkætlanir og annað ger Landsverk harafturat kanningar av streymi og aldu á firðum og í sundum. Við somu útgerð ger Landsverk eisini sanntíðar streymmátingar av sjóvarfallinum.
Útgerð til streym- og aldumátingar
- 2 stk. 300 kHz RD-Instruments Workhorse Sentinel
- 1 stk. 600 kHz RD-Instruments Workhorse Sentinel
- 1 stk. 1200 kHz RD-Instruments Workhorse Sentinel
Uppgávur
Landsverk ger uppgávur fyri kommunur, ráðgevarar, alarar og onnur, sum ynskja at keypa áðurnevndu tænastur.
Sjóuppmátingar
Við serútbúnum starvsfólki og framkomnari útgerð hevur Landsverk bestu møguleikar og førleikar at bjóða seg fram at gera alskyns uppmátingar á sjónum. Hesar fara fram við einum sonenvdum fleirstráluekkoloddi (high resolution multibeam system) á firðum og í sundum.
Mátingarnar verða millum annað gjørdar í sambandi við:
- viðlíkahald av sjókortum og fyri at fáa vissu um dýpið í havnum og innsiglingum
- nýgerð og dýping av havnum o.ø.
- eftirlit við havnaanleggum og grótkastum
- simuleringar og modellroyndir
- úlegging av sjókaðalum
- leiting eftir og eftirlit við lutum á havbotninum
- flokking av botnløgum við umhvørvisligum ella jarðfrøðiligum endamáli
- ætlanir um nýggj aliøki
Útgerð til uppmátingar:
- Fleirstráluekkolodd Reson SeaBat 8125
- Sonar processor
- Motion sensor - Gyro IXSEA Octans II
- Trimble DSM232 RTK GPS receiver
- Hypack PPS Box
- Hypack Max/Hysweep software
- Data acquisition computer
- Generator til 220 V
Við 240 ekkoloddstrálum í 120° vinkul fæst 100% dekningur í breidd = 3.5×dýpið.
Mátast kann í fullari breidd niður á 70 m dýpi (í mesta lagi 150 m dýpi).
Upplýsingar um veitingartíð, eftirviðgerð av dátum, kostnaður og annað fæst við at venda sær til Deildina fyri Infrakervi.
Uppgávur
Landsverk ger nógvar uppmátingar fyri kommunur, almennar stovnar, ráðgevandi fyritøkur, arbeiðstakarar og onnur.
Uppmáting báðumegin byrgingina í Haraldssundi
M/S Ólavur Gregersen, ið sakk í 1984, kom til sjóndar í sambandi við uppmáting við Flesjarnar
Landsverk rekur sjey vatnstøðumátarar, sum eru settir upp við útvaldar havnir, ið umboða innanoyggja sjóøkið. Hesir máta vatnstøðu og hita í sjónum.
Við mátingunum verða útvegað hagtøl fyri flóð og fjøru, ið verða brúkt í sambandi við sigling, havnagerð og annað. Flóð- og fjørumátingarnar eru eisini ein liður í at fastleggja eitt nýtt 0-punkt og betra um GPS neyvleikan. Umframt føstu flóð- og fjørumátararnar hevur Landsverk útgerð, sum kann setast upp í sambandi við avtalu um kanning á ávísum støðum.
Útgerð
SAIV, TD 301R
Fleiri upplýsingar
Upplýsingar um veitingartíð, eftirviðgerð at dátum og kostnað og annað fáast við at venda sær til Deildina fyri Infrakervi.
Uppmáting og avseting á landi
Landsverk hevur í mong ár gjørt uppmátingar í sambandi við forkanningar, innanhýsis prosjektering, eftirlitsuppgávur, sýn og aðrar uppgávur, sum krevja neyva staðseting. Landsverk setir eisini av byggilinjur, veglinjur, peililinjur og annað. Landsverk hevur starvsfólk, ið hava førleikar og útgerð til at gera sera neyvar uppmátingar og avsetingar og kunnu veita punkt og tekningar til fleiri ymisk forrit.
Staðseting við GPS
Til staðseting brúka vit Trimble R7 GNSS útgerð sum grundstøð og móttakara. Útgerðin mátar við RTK (Real-Time Kinematic) og neyvleikin er í millimetrum. Útgerðin verður nýtt til mátingar á sjógvi og landi.


text:
Klaksvíkar kommuna fyri øll
Í Klaksvíkar kommunu skal verða pláss fyri øllum menniskjum
Her í kommununi hevur práti verði mest um eldraøkið og tað er eisini gott, men ongin hevur enn havt á tungu um teir deyvu borgararnar.
Tað skal eg broyta, eg vil hava at kommunan ger eitt samstarv við Tulkatænastuna.
Tey deyvu skulu vita, at her er eisini pláss fyri teimum.
Til fundir og tiltøk, sum viðkoma teimum borgaranum, sum hava avbjóðingar við hoyrnini, skal kommunan bíleggja ein tulk og við hesum sýna teimum virðing, so tey vita hvat fyriferst í kommununi.
Eitt stað fyri øll menniskju, høgum sum lágum.
X við Jóan Magnus Magnusson
8. november


text:
GG: fyrsta sluppin kom í 1872, ikki í 1882, sum sagt verður í sendingini.
Fiskivinnan skal skipast av nýggjum frá 1. januar 2018. Hetta hava vit hoyrt nógv um seinastu tíggju árini. Men hvørjar eru orsøkirnar til, at vit eru í eini nýskipanartilgongd júst nú. Og hvat er tað, kjakast verður mest um?
Hesir spurningar eru óloysiliga tengdir at øðrum hendingum seinastu hálvthundrað árini.
---
Fyrr var føroysk fiskivinnan púra fræls.
Í slupptíðini vóru næstan ongar avmarkingar - bæði á føroyska fiskiskapinum í eitt nú Grønlandi og Íslandi og á útlendska fiskiskapinum í føroyskum sjógvi.
Skipini ferðaðust víða um, øll kundu fiska allastaðni og so nógv tey høvdu hug at fiska.
Men, so kom heimspolitikkur upp í leikin. Alt broyttist í góð 30 ár eftir seinna heimsbardaga. Fleiri lond kravdu størri sjóøki, sum tey einsamøll kundu ráða yvir, og í 60'unum og 70'unum tók gongdin veruliga dik á seg. Í 1964 var føroyska fiskimarkið flutt út á 12 fjórðingar. Íslendingar boðaðu í 72 frá, at teirra fiskimark nú var 50 fjórðingar úr landi. Bara fýra ár seinni, í 76, fluttu íslendingar fiskimarkið út á 200 fjórðingar og Føroyar gjørdu tað sama 1. januar í 77.
Fáar hendingar eru so týdningarmiklar í fiskivinnusøguni, ja, í føroyskari søgu yvirhøvur, sum tá ið fiskimarkið fór út á 200 fjórðingar. Vit skulu aftur til avtøku einahandilsins í 1856, at bátsbandið var avtikið 1868, ella til fyrsta sluppkeypið í 1872 at finna líknandi stórhendingar.
Og tað er ikki løgið, at tey flestu halda hetta vera eina av størstu gávunum, sum Føroya fólk nakrantíð hevur fingið. Útlendingar høvdu troytt føroysku grunnarnar í nógv hundrað ár, og frá 1. januar í 77 høvdu hesir brádliga onga atgongd til eitt risastórt øki kring lítlu oyggjatjóðina - eitt sjóøki, sum er góð 99 prosent av øllum føroyskum øki tilsamans.
Men talan var um eitt tvíeggjað svør, tí samstundis sum útlendingar vóru tveittir úr føroyskum sjógvi, sluppu føroysku skipini ikki longur at fartast frá einum kendum miði til annað í Norðuratlantshavi, sum tey høvdu gjørt í nærum eina øld síðan slupptíðin byrjaði. Nú var føroyski flotin fangaður í egnum akvarium, sum fleiri hava tikið til.
Fiskaríku grunnarnir við Ísland, Vesturgrønland, New Foundland og aðrastaðni vóru ikki longur frítt atkomuligir hjá føroysku skipunum. Norðuratlantshavið var ikki longur spælipláss hjá føroyska flotanum - nú skuldi hann halda seg til sítt øki.
Og við eitt fekk politiska skipanin ábyrgd, sum hon ikki hevði havt frammanundan. Hon skuldi umsita avmarkaða fiskatilfeingið innanfyri 200 fjórðingamarkið. Og tað var ein avbjóðing, sum hvørki politikarar ella embætisverk megnaðu.
Ringt er at læra gamlan hund uppi at sita, sigur orðatakið. Veiðihugburðurin, bæði hjá politikarum og vinnurekandi, tók ikki hædd fyri, at tilfeingið nú var avmarkað. Hugburðurin fylgdi ikki nýggja geopolitiska veruleikanum eftir 77, og tað var ein av høvuðsorsøkunum til, at landið fór á húsagang fimtan ár seinni.
Árni Olafsson, skrivstovustjóri á landsskrivstovuni fyrst í 80 árunum, sigur í grein 19 frágreiðingini um 80 árini, at
"Í størri og størri mun fór føroyska fiskiøkið at gerast álitið, og tí var tørvur á at nýta tað so búskaparliga skynsamliga sum møguligt. Eg helt meg síggja, at at ein tann størsta forðingin fyri tí var sjálvur hugburðurin, ið enn var fargaður av teimum góðu gomlu døgunum, tá ið frítt var at fiska á øllum høvum."
Umfatandi stuðulin til fiskivinnuna og veðhald, sum landskassin lat privatum skipaíleggjarum í 80'unum, var greitt tekin um, at politiska skipanin var meira upptikin av at vaksa um flotan og veiðiorkuna enn at umsita fiskastovnarnar á burðardyggan hátt.
Men hetta fekk, sum sagt, ein bráðan enda. Í oktober 92 fór sjóvinnubankin av knóranum, og landið varð sett undir umsiting. Danmark kravdi, at fiskiskapurin skuldi avmarkast við kvotum. Í 94 kom lógin um vinnuligan fiskiskap. Loksins var fiskivinnustýringin dagførd í mun til tær geopolitisku broytingar, sum hendar vóru í 77. Lógin um vinnuligan fiskiskap, kunnu vit siga, var seinkað við 17 árum.
Men bara tvey ár seinni, í 1996, varð kvotaskipanin skift út við eina fiskidagaskipan. Hon hevði við sær, at fiskidagar, heldur enn tons, avmarkaðu fiskiskapin. Og hon tyktist at rigga væl fyrstu árini. Toska- og hýsustovnurin hevði framgongd seint í 90'unum, og fleiri politikarar vóru ernir av nýggju dagaskipanini, sum ikki var roynd nakra aðrastaðni í heiminum.
Í 2003 byrjaði toska- og hýsufiskiskapurin tó at minka aftur, og er í dag søguliga lágur. Eingin veit við vissu, hví so er. Summi siga, at fiskidagaskipanin er atvoldin. Onnur halda ikki, at skipanin er orsøk til vánaliga fiskiskapin.
---
Ein av lyklahendingunum í nýggjari tíð, var tá ið reiðarin Eiler Jacobsen seldi P/F Krúnborg fyri hundraðtals milliónir í 2006.
Størsti parturin av vinninginum, sum Eiler Jacobsen fekk fyri Krúnborg var fyri tað veiðiloyvi, sum hann ókeypis hevði fingið frá landinum. Tí setti sølan av álvara spurning við, um tað var rætt, at landið lutaði veiðiloyvi út, uttan at taka nakað fyri tað.
Løgtingið og landsstýrið ressaðust. Loyvini vórðu uppsøgd, og skuldu ganga út 10 ár seinni, tann 31. december í ár. Og tað var eisini her, at kjakið um at selja veiðiloyvi á uppboði av álvara tók seg upp.
Men nógv annað er hent seinastu árini, sum fleiri halda vera góðar orsøkir at skipa fiskivinnuna av nýggjum.
Í 2008-9 gjørdi uppsjóvarfiskiskapurin eitt skarvslop. Norðuratlantiski makrelstovnurin var á ferð orsaka av veðurlagsbroytingum, og varð í nógv størri mun enn áður farin at halda til í føroyskum sjógvi.
Føroyar høvdu sostatt góðar lívfrøðiligar grundgevingarnar fyri at fiska ein størri part av makrelinum enn tað, sum frammanundan var avtala við ES og Noreg.
ES boykottaði Føroyar, og talan var um eina av størstu uttanríkispolitisku kreppum í nýggjari tíð. Men Føroyar fyrireikaðu seg at stevna ES, ES boygdi seg, og føroyska makrelkvotan fleirfaldaðist.
Men hóast sigurin á uttanhýsis fíggindanum, vóru fleiri, sum vóru ónøgd. Reiðaríini, sum fiskaðu makrel, fingu so stóran vinning, at nógvir politikarar hildu, at hann í størri mun átti at komi landinum til góðar. Fiskurin er, sambært lógini, og sambært samgonguskjalinum hjá sitandi landsstýri "ogn Føroya fólks."
---
Sostatt eru høvuðsgrundgevingarnar fyri nýggjari fiskivinnuskipan, at botnfiskastovnarnir eru søguliga illa fyri, og kasta ov lítið av sær, meðan uppsjóvarfiskiskapurin kastar nógv av sær, men at pengarnir ikki koma landinum til góðar. Ósemja er tí um, hvørt landið skal krevja inn tilfeingisrentu, tá ið talan er um ovurstóran vinning.
Størsti parturin av samgonguni vil skifta fiskidagar út við kvotur, fyri at hjálpa botnfiskastovnunum á føtur aftur. Fólkaflokkurin og partar av andstøðuni halda ikki, at fiskidagaskipanin er orsøk til, at botnfiskastovnarnir eru so illa fyri. Tey vilja tí varðveita fiskidagaskipanina, tí hon er í nógvar mátar meira liðilig hjá vinnuni at arbeiða undir.
Høgni Hoydal, landsstýrismaður í fiskivinnumálum, leggur upp til antitrust reglur í fiskivinnuni, sum avmarka støddina á reiðaríum, soleiðis at tey ikki fáa politiska makt. Men aðrir politikarar, eisini í samgonguni, halda, at reiðaríini skulu vera stór og sterk. So verða tey effektivari, gera fleiri íløgur o.s.fr.
Og so er tað uppboðssølan, sum ivaleyst hevur verið mest umrødda evnið í fiskivinnukjakinum seinastu árini. Ósemjan snýr seg um, hvørt landið skal halda fram við at lata loyvi út ókeypis til reiðarar, ella um landið skal taka pengar fyri veiðiloyvini. Ein royndaruppboðssøla var í fjør, og verður aftur í ár. Uppskotið hjá Høgna Hoydal, landsstýrismanni leggur upp til lutvísa uppboðssølu, har nýggj rættindi vera boðin út, og verandi rættindi vera verandi hjá teimum, sum søguliga hava rætt til tey. Hesum eru nógvir andstøðutinglimir og summir samgongutinglimir ímóti.
Og nú eru níggju mánaðir til ein semja skal vera funnin á hesum og fleiri øðrum spurningum. Í sendingini "Skil fiskin!" fara vit at lýsa meira út í æsir hvørjir fyrimunir og vansar eru við eitt nú kvotum, fiskidøgum, uppboðssølu, søguligum rættindum, antitrust reglum o.ø.
Sendingin verður send mánadagar og mikudagar kl. 12:40 í viku 13 til 17.


text:
Fríggjadagin 26. aug verður MFS partur av innleiðsludegnum fyri nýggjar studentar.MFS vil kunnað nýggju studentarnar um virksemi og endamálið hjá MFS. Innleiðsludagurin er eitt gylt høvið, og samstarvið við Setrið er til frama fyri studentar.
Skráin fyri dagin.
Eftir innleiðsludagin verður síðani aðalfundur fyri MFS Føroya-nevnd. Fundurin byrjar kl 13 og er settur til at vara ein tíma. Fundurin er fyri allar studentar í Føroyum og vil Føroya-nevndin heita á so nógv sum gjørligt at møta upp og bera fram spurningar, ynskjir og ivamál. Ella sína arbeiðsorku og hug.
Skráin fyri aðalfundin er: 1 Høvið at melda seg sum lim í MFS 2 Frágreiðing fyri farna árið 3 Val av nevnd og tiltaksnevndum 4 Ætlanir fyri komandi ár 5 Ymiskt
Studentarlív er ikki bara skúli og lesnaður, tað er so nógv annað. Studentar eru ein týðandi partur av samfelagnum, sum nógv hava hugsanir um. Tó, tað týðningarmiklasta er at studentar vera hoyrdir, og lata hoyra frá sær. Uttan eina rødd sum talar, er tað eingin sum hoyrir. Við hesi áheitan vil MFS heita á studentar at møta fjølment í Lærararskúlahøllini fríggjadagin 26. aug. og gera sína ávirkan galdandi.
MFS Føroya-nevnd


text:
Sverri Egholm
18.01.2018 - 19:52
Tíðindi > Samfelag & Politikkur > Landspolitikkur
Í desember rindaði landið áleið 18 milliónir krónur til pedagogar og hjálparfólk. Enn er ikki gjørt upp, hvussu mong vóru í verkfalli, men siga vit, at um leið helvtin av starvsfólkunum vóru í verkfalli ein hálvan desember mánað, gevur tað, at 4,5 miljónir kr. hava verið goldnar í lønum til fólk í verkfalli.
Tað sigur Kristina Háfoss, landsstýrskvinna í fíggjarmálum, í svari til Bill Justinussen, tingmann fyri Miðflokkin.
Bill spurdi hví Fíggjarmálaráðið valdi at rinda fólki løn, sum ikki hava rætt ella krav uppá løn undir verkfalli/verkbanni.
Her svarar landsstýriskvinnan at tað av praktiskum orsøkum. Tað er lættari at gera ta mótrokningina, tá ið verkfallið er av. Tá liggur eisini klárt, hvørji fólk hava verið undantikin frá verkfallinum tann mánaðin, summi heilt undantikin, summi partvíst undantikin, sigur hon í svarinum.
Heimildin at útgjalda løn undir verkfalli er tann sama sum heimildin at gjalda løn, sigur hon eisini.
Spurningin um nakað fordømi finst aðrastaðni, har arbeiðsgevarin rindar limum hjá verkfafeløgum fulla løn undir verkfalli svarar Kristina Háfoss ikki.
- Vegna stutta skotbráðið at svara hesum spurningi, hevur Fíggjarmálaráðið ikki fingið neyvt kannað og lýst fordømi í øðrum londum.
Sí alt svarið her


text:
Barnabati og Betri P/F hava undirskrivað høvuðsstuðulsavtalu. Avtalan fevnir um verkætlanina Betri vinir, ið er ein fyribyrgjandi verkætlan ímóti happing. Tilfarið er ætlað 3-6 ára gomlum børnum, fakfólki og foreldrum, og er samansett av námsfrøðiligum amboðum, sum gera tað lættari at styrkja barnafelagsskapin og fyribyrgja happing.
Tað er tíverri ein sannroynd, at nógv føroysk børn uppliva happing. Í 2015 framdi Mentamálaráðið eina stóra kanning av happing millum fólkaskúlanæmingar, sum staðfestir, at umleið 13% av spurdu næmingunum verða happaðir. Tí fegnast partarnir um avtaluna, sum merkir, at Barnabati nú kann fara til verka við higartil størstu føroysku verkætlanini at basa happing.
“Vit eru sera fegin um stuðulsavtaluna. Hetta merkir, at vit nú kunnu fara í holt við kostnaðarmikla arbeiðið at føroyska og framleiða alt tilfarið í verkætlanini. Barnabati fer tískil í heyst at kunna bjóða øllum føroyskum dagstovnum eitt gott og væl roynt amboð til fyribyrgjandi arbeiðið móti happing.” sigur Djóni J. Eidesgaard, aðalskrivari hjá Barnabata.
Súni Schwartz Jacobsen, forstjóri í Betri P/F fegnast eisini um avtaluna. “Fyri Betri er tað ein heiður, at sleppa at viðvirka til at tryggja føroyskum børnum betri barnaár, saman við Barnabata. Vit meta, at júst hendan verkætlanin er ein týðandi liður í hesum arbeiði, og hetta samsvarar eisini væl við okkara ynski um at stuðla samfelagsgagnligum átøkum í Føroyum.”
Barnabati stendur fyri verkætlanini, í samstarvi við Mary Fonden og Red Barnet. Krúnprinsessan Mary hevur tikið stig til at fáa ’Better Buddies’ átakið til Danmarkar úr heimlandi sínum. Hesa verkætlan kenna flest fólk sum ’Fri for Mobberi’. Í ár hevur tað eydnast Barnabata at fáa neyðugu fíggingina til at føroyska hesa verkætlan undir heitinum Betri vinir.
Barnabati vil við hesum takka okkara stuðulsveitarum, sum eru Betri P/F, Mentamálaráðið og Føroya Pedagogfelag.
Til ber at lesa meira um Betri vinir á heimasíðuni www.barnabati.fo/betrivinir


text:
U19-kvinnurnar vunnu 33-16 á Moldovo
18-03-2017 - 16:13 - Jóanis Nielsen
HSF:U19-kvinnurnar vunnu í dag 33-15 á Moldovo, eftir 13-7 í hálvleikinum. Talan var sostatt um ein greiðan sigur á Moldova, sum eisini var mett at vera veikasta liðið í bólki 1 í EM-undankappingini.
Føroyar byrjaðu heldur trilvandi og vóru aftanfyri 3-2. Ov nógvir kjansir vóru brendir og ov nógvar villur vóru. Offensiva verjan stóð tó væl og skjótt komu okkara fram um og fóru til hálvleiks við 13-7.
Okkara vóru flúgvandi fyrstu løtuna í seinna hálvleiki og komu framum heili 22-8, áðrenn Moldova aftur fekk nøkur mál. Tað var rættiliga tíðliga í dystinum greitt, at hesin sigurin ikki fór nakran veg og sluppu allir føroysku leikararnir at spæla og sæst hetta eisini aftur á listanum yvir málskjúttar. Hetta var sostatt eisini kærkomið høvi at hvíla fleiri av leikarunum, sum skulu spæla tríggjar dystir uppá tríggjar dagar.
Við sigrinum spælir Føroyar fyri einum plássið í EM, sum verður í Slovenia seinni í summar. Tvey lið koma víðari úr bólkinum. Í morgin skal føroyska liðið spæla móti Ungarn, sum heilt vist er sterkasta liðið í bólkinum. Sunnudagin spæla okkara móti vertunum Makedonia.
Málskjúttar hjá Føroyum vóru:
Vár Djurhuus Poulsen 6
Maria Halsdóttir Weyhe 5
Tóra Eliasen 4
Fríða á Dunga 3
Anna á Steig 3
Drós Ragnarsdóttir 3
Marita Mortensen 3
Rannvá Dahl Hanusson 3
Karin Holm Simonsen 1
Magna Tórðardóttir 1
Durita Toftum Joensen 1
Sonja Lava Sirdal 1
Úrslit og støður í kappingini síggjast her:
http://www.eurohandball.com/ech/19/women/2017/round/2/Qualification+Tournaments


text:
NOVA úr Suðuroynni - Sending 6
Lokalsending um Suðuroynna: Gestir hesaferð eru Hendrik Old, Oddur Dimon, Finn Olsen, Ingun Poulsen, Jens Petur Brattalíð og Rógvi Kjærbek.
07:15 Hendrik Old, landstýrissmaður
47:25 Oddur Dimon, Bilsølustevna á Drelnesi
58:50 Finn Olsen og Ingun Poulsen, Hotel Bakkin
1:15:35 Jens Petur Brattalíð, Marghøllin
1:28:55 Rógvi Kjærbek, Vágs Róðrarfelag
NOVA úr Suðuroynni er hvønn mánadag kl. 13:00 á R7.
--------------------------------------
Trýst pílin omanfyri fyri at hoyra sendingina.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Nú kanst tú søkja um
Stuðul til gransking, menning og nýskapan
Í ár eru økini Matur og Fólkaheilsa raðfest, soleiðis at verkætlanir innan hesi øki hava serligan fyrimun.
Stuðul verður latin: - føroyskum granskarum og granskaralesandi - gransking, menning og nýskapan á ella í tilknýti til føroyskar granskingarstovnar og vinnufyritøkur - gransking, mennin og nýskapan, ið hava týdning í føroyskum høpi.
Stuðul verður latin til ymisk sløg av verkætlanum: - smærri verkætlanir við stytri tíðarætlan - post grad. ella post doc. verkætlanir, ið ganga um fleiri ár - ph.d.-verkætlanir.
Tað er ein fyrimunur at: - verkætlanin fevnir um samstarv millum fleiri granskarar - verkætlanin fevnir um samstarv millum granskarar, granskingarumhvørvi og vinnuna - umsøkjari fær stuðul aðrastaðni eisini.
Umsóknir skula skrivast á serligt oyðublað, ið fæst á skrivstovu ráðsins og kann heintast á heimasíðuni. Skrivlig vegleiðing fæst á somu støðum.
Umsóknarfreist er: 1. september 2004, kl. 12.00
Stuðul kann søkjast, sjálvt um verkætlanin ikki er innan raðfestu økini.
Umleið 2,7mio. kr. eru tøkar til nýggjar verkætlanir.
Sí lýsing


text:
8. mai 2012Nr. 51
Løgtingslóg um broyting í løgtingslóg um Fróðskaparsetur Føroya
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 58 frá 9. juni 2008 um Fróðskaparsetur Føroya verða gjørdar hesar broytingar:
1) Frágreiðandi heitið verður broytt til: “(University of the Faroe Islands)”
2) § 2, stk. 2, 1. pkt. verður strikað.
3) § 3 verður orðað soleiðis:
“§ 3. Fróðskaparsetur Føroya skal støðugt endurmeta raðfestingarnar av útbúgvingunum og gera uppskot um, hvørji útbúgvingartilboð skulu vera á hvørjum fakøki. Útbúgvingartilboð skulu góðkennast av landsstýrismanninum.
Stk. 2. Fróðskaparsetur Føroya skipar fyri innanhýsis góðskutrygging av útbúgvingunum, sum bodnar verða út á Fróðskaparsetrinum.
Stk. 3. Landsstýrismaðurin skipar fyri eftirmeting av Fróðskaparsetri Føroya. Eftirmetingin verður gjørd av uttanhýsis serfrøði.
Stk. 4. Landsstýrismaðurin ásetur nærri reglur um útbúgvingar á Fróðskaparsetri Føroya, harundir um endamál, undirvísingarførleikar, upptøku, avriksflyting, lestrarvirkni, námsskipan, próvdøming, próvtalsstiga, prógv, heiti, diploma supplement, løggilding, góðskumeting, ph.d. skúla og kærur.”
4) § 4 verður orðað soleiðis:
“§ 4. Fróðskaparsetur Føroya kann bjóða hesar fulltíðarútbúgvingar, har eitt fulltíðar lestrarár samsvarar við 60 ECTS námsstig:
1) Bachelorútbúgving, sum telur 180 ECTS námsstig.
2) Bachelorútbúgving, ið er yrkisrættað, sum telur upp til 240 ECTS námsstig.
3) Diplomútbúgving, sum telur 60 ECTS námsstig, sum antin er eitt ársverk á bachelorstøði ella eitt ársverk í framhaldi av bachelorútbúgving.
4) Masterútbúgving, sum telur 120 ECTS námsstig.
5) Ph.d.-útbúgving, sum telur 180 ECTS námsstig.
Stk. 2. Námsstigini verða tillagað soleiðis, at tey til eina og hvørja tíð eru í samsvari við altjóða ásetingar.”
5) Aftan á § 4 verður sett:
“§ 4 a. Fróðskaparsetur Føroya kann tilluta heitini: bachelor, diplom, master og philosophiae doctor (ph.d.)
Stk. 2. Ph.d. heitið verður latið einum, sum hevur lokið grannskaraútbúgving, íroknað eini ritgerð, sum er vard alment, og soleiðis hevur skjalprógvað at vera førur fyri at gjøgnumføra vísindaligar rannsóknir á einum stigi, sum samsvarar við altjóða ph.d. støðið í vísidagreinini.
Stk. 3. Heiðursheitið, philosophiae doctor honoris causa, stytt ph.d.h.c., kann verða latið fólki, sum hevur gjørt vart við seg vísindaliga á annan hátt. Stýrið tekur avgerð eftir tilmæli frá rektaranum.”
6) Í § 7 verður sum stk. 2 sett:
“Stk. 2. Fróðskaparsetur Føroya kann skipa útbúgvingartilboð umvegis fjarlestur.”
7) Í § 20 verður sum stk. 2 sett:
“Stk. 2. Fróðskaparsetur Føroya samstarvar og ger sínámillum samstarvsavtalur við viðkomandi stovnar í Føroyum og uttanlands.”
8) Aftan á § 20 verður sett:
§ 20 a. Rektarin á Fróðskaparsetri Føroya skal skipa fyri, at lesandi, ið hevur skerdan virkisførleika og hevur tørv á sernámsfrøðiligari hjálp ella stuðli, fær tilboð um hetta.
Stk. 2. Rektarin skal skipa fyri, at lesandi, ið ikki fær fylgt vanligu undirvísingini, tí lesandi ber brek, í serligum føri fær tilboð um longda útbúgvingartíð og serlig undirvísingaramboð, so tann lesandi kann fullføra útbúgvingina.
Stk. 3. Landsstýrismaðurin kann áseta neyvari reglur um sernámsfrøðiligan stuðul.
Kapittul 6 a
Kæra um próvtøku
§ 20 b. Kæra um avgerð í sambandi við próvtøku skal latast Fróðskaparsetrinum skrivliga við grundgevingum.
Stk. 2. Kærufreistin er 2 vikur frá tí, at lesandi hevur fingið avgerðina at vita. Í undantaksføri kann rektarin víkja frá tíðarfreistini.
Stk. 3. Kærast kann ikki um metingina í kliniskum útbúgvingarparti.
§ 20 c. Verður kært um:
1) próvtøkugrundarlagið, tað er próvtøkuspurningar, uppgávur ella tílíkt í mun til pensum,
2) próvtøkugongdina ella
3) próvdømingina,
leggur dekanurin kæruna fyri undirvísaran og próvdómaran til viðmerkingar og tilmæli.
Stk. 2. Dekanurin tekur avgerð í kærumálum sbrt. stk. 1, og niðurstøðan kann vera:
1) at umdøming verður framd,
2) at viðkomandi fær bjóðað endurpróvtøku, ella
3) at kæran verður víst aftur.
Við umdøming og við endurpróvtøku skulu nýggir próvdómarar verða settir at døma avrikið.
Stk. 3. Verður niðurstøðan umdøming ella endurpróvtøka, endar málið her.
§ 20 d. Vísir dekanurin kæruni aftur, kann kærast skrivliga til rektaran, sum setir eina kærunevnd í hvørjum einstøkum føri at taka avgerð í málinum. Kærufreistin er 2 vikur frá tí, at dekanurin hevur tikið avgerðina.
Stk. 2. Kærunevndin verður mannað við tveimum góðkendum uttanhýsis próvdómarum. Ber hetta ikki til, verður nevndin mannað við uttanhýsis próvdómarum, tilnevndum til høvið. Rektarin tilnevnir formannin.
§ 20 e. Kærunevndin kann:
1) góðkenna próvtalið, hækka ella lækka próvtalið ella broyta ikki staðið til staðið ella øvugt,
2) avgera, at umdøming verður við nýggjum próvdómarum,
3) bjóða endurpróvtøku við nýggjum próvdómarum, ella
4) vísa kæruni aftur.
Stk. 2. Avgerð verður tikin við atkvøðugreiðslu. Stendur á jøvnum, er atkvøða formansins avgerandi.
Stk. 3. Lesandi kann halda fram við útbúgvingini, meðan kæran verður viðgjørd.
Stk. 4. Avgerð kærunevndarinnar er endalig.”
§ 2
Stk. 1. Henda løgtingslóg kemur í gildi dagin eftir, at hon er kunngjørd.
Stk. 2. Samstundis fer úr gildi løgtingslóg nr. 69 frá 28. mai 1980 um læraraútbúgving, og løgtingslóg nr. 2 frá 22. januar 2003 um útbúgving av sjúkrarøktarfrøðingum, tó so, at fyriskipanir, sum eru ásettar við heimild í hesum lógum, verða verandi í gildi, til tær verða broyttar ella settar úr gildi við heimild í hesi lóg.
Stk. 3. Lesandi, sum byrjað hava lesturin sambært lóggávu, sum sbrt. stk. 2 verður sett úr gildi, gera lesturin lidnan, soleiðis sum ásett í nevndu lóggávu.
Stk. 4. Lestur sambært stk. 3 skal í seinasta lagi vera lokin innan skúlaársbyrjan 2016.
Stk. 5. Kapittul 6 a í lógini er eisini galdandi fyri útbúgvingarnar, sum eru ásettar í hesum kunngerðum:
1) Kunngerð nr. 85 frá 9. juni 2009 um skiftisreglur fyri lesandi á Fróðskaparsetri Føroya, sum byrjað hava lesturin áðrenn 1. august 2008 ella seinni, og reglur um alment próvskeið í føroyskum, sum broytt við kunngerð nr. 111 frá 31. august 2011,
2) Kunngerð nr. 19 frá 3. mars 2011 um útbúgving til sjúkrarøktarfrøðing. (B.SC.CUR) og
3) Kunngerð nr. 140 frá 13. november 2009 um útbúgving av fólkaskúlalærarum og námsfrøðingum.
Tórshavn, 8. mai 2012
Kaj Leo Holm Johannesen (sign.)
løgmaður
Lm. nr. 171/2011


text:
Lesið á susvim.com og á dimma.fo. Gott at síggja at eisini venjarin verður viðurkendur fyri sín lut í bragdinum. Tey fáa heiðurin tí at Pál megnaði at gerast næstbestur í sínum aldurbólki í 1500 metra frísvimjing í øllum heiminum.
3 thoughts on “Pál og Jón framdu ársins ítróttarbragd ár 2007”
-
Eitt stórt tillukku til tykkum báðar, Jón og Pál
Pál hevur fingið so mangan heiður hetta seinasta árið, og tað er fullt uppiborið.
Ein av mest týðningarmyklu persónunum aftanfyri hesi avrik, venjarin Jón Bjarnason, fer við hesum, eina fullt uppiborna viðurkenning fyri sítt arbeiði, og síni FRAMÚR góðu evni sum venjari.
Føroya besti svimjari, ítróttarmaður og venjari, fara hvønn einasta dag, onkuntíð fleiri ferð um dagin, til arbeiðis, í svimjihøllini í Vági; eru okur veruliga klár yvur hvat teir (og allir svimjararnir) leggja fyri dagin, til tess at náa hesi úrslit ?
Eg skjóti onkuntíð onnur lokal ítróttarfólk við hesum, serliga innan lið-ítrótt, um tey løgdu á leið helvtina fyri dagin, sum okkara svimjarar gerða, so stóðu mong teirra á ovastu rók ! (Tvs. at tey skuldu vant 4-5 ferð 2 tímar um vikuna, 11 mánaðir um árið !!!)
Tað er venjing, venjing og aftur venjing; Tað er í dagligdegnum, at slagið verður vunnið, og Ikki á sjálvum kappingardegnum – tað er bert avgreiðsla ! Hetta vita og viðurkenna Pál og Jón.
Tillukku tit báðir, og tey allarbestu ynski, og góða eydnu, framyvur.
Vinarliga heilsan
Heri Mortensen
-
Takk fyri Heri, tað “lunar” eitt sindur við einum herðaklappi.
Eg helt skemtandi fyri at eg kanska skuldi royna at vinna hendan heiður næsta ár, men solo. Pál helt fyri, heldur turrisliga, at um Sumo Wrestling kom við, so hevði eg ein møguleika 😉 hehe.
Men rætt skal verða rætt, eg og Pál brúka nógva tíð í hylinum í Vági, og eingin ivi skal verða um, at úrsliti kemur fyri ein stóran part har frá.
Men atmosferan runt um okkum er, og verður gjørd av felagskapinum SUSVIM saman við Kissaba og Susie, og eingin má gloyma hvussu umráðandi tað er at ein trívist har ein brúkar ein so stóran part av sínum lívi.
Nevndin í Susvim hevur gjørt eitt fantastiskt arbeiði, og karmarnar um okra venjing kunnu okur takka Vágs Býráð og starvsfólkinum í svimjihøllini fyri. Tá ið alt hettar passar so gott saman, ja so er gamaní at vera venjari og svimjari. Takk fyri øll somul.
-
Takk Jón og til lukku tit báðir. Úrslitini eru øgilig í sær sjálvum, men tað er eisini at fegnast um at vit við Jón hava fingið lokalu svimjivenjararnar á heimskortið hjá føroyingum, har tað annars ofta fyrr hevur ljóðað sum um bara landsliðsvenjarin gjørdi nakað. Tað smittar av upp á okkum aðrar eisini 🙂


text:
Tað gjørdist ein sera rørandi løta í Býráðshúsinum í kvøld, tá ið Guttorm Sørensen fekk handað heiðursskjal Poul E. Petersen.
Sera nógv fólk vóru komin saman at heiðra Guttorm og løtan gjørdist minnilig, við góðum talum og so sungu 17 sangarnir eisini tveir vakrar sangir.
Samanumtikið vóru øll samd um, at Guttorm Sørensen var rættið maðurin, sum bleiv heiðaður við Poul E. Petersen heiðurskjalinum og fekk Guttorm góð og rósandi orð frá øllum sum talaðu og tað hevði hann sanniliga uppiborið.
Stórt tillukku Guttorm Sørensen, tú hevur sanniliga verður ein fongur fyri rennifelagið Treysti.
SáH


text:
Auto er har 1, 2, 3 og 4.
Ja, also fyrst ringja vit 31 og so 1 2 3 4. Aðrir valmøguleikar eru eisini, t.d. 363636 og 666666.
Í hesum tíðum við teldum, appum og skjótt við sjálvkoyrandi bilum, er kanska eitt sindur trupult at siga, hvat Auto er sett í verðina at gera.
Men sjálvandi fylgir Auto eisini við samskiftistíðini. So tú kanst eisini nýta okkara app (Apple eins og Android), bæði til at bíleggja styttri og longri túrar. Tú skal verða vælkomin at fara á alnetið og ogna tær okkara ókeypis app.
Tú kanst sjálvsagt eisini bíleggja okkara vælumtóktu tænastu til og frá flogvøllinum í Vágum. Vit heinta teg og títt viðføri heima, ella á flogvøllinum. Sig okkum bara frá innan 3 tímar áðrenn fráferð, so avgreiða vit restina.
Jú, vit skulu framhaldandi gera tað, sum vit altíð hava gjørt. At koyra fólk trygt og væl frá einum staði til annað. Tað hevur Auto síðani stovnanina í 1952 verið kent fyri. Teir fyrstu bilførararnir vóru kendir fyri at veita eina sera, sera góða tænastu til síni viðskiftafólk. Eitt var, at tú skuldi koyrast sjálvur, men tá tað ikki lá fyri hjá tær sjálvum at fara eitt týðandi ørindi, so kundi tú óttaleysur lata ein av bilførarunum hjá Auto gera tað fyri teg.
Og tað kanst tú enn. Vit koma beinanveg, tá tú ringir. Vit hjálpa til við viðførinum og fáa teg at sita væl í einum av okkara altíð reinu og væl viðlíkahildnu bilum. Vit hava eina innanhýsis góðskuskipan, sum javnan verður eftirmett og tillagað, tí vit hava eittans endamál, og tað er, at kundin skal verða nøgdur við okkara tænastu. Og tað er líkamikið, um talan er um persónsflutning, ella vit verða sendir við ella eftir onkrum persóni ella luti fyri kundan.
Og so halda vit, at tað er sera hugnaligt at fáa eitt prát meðan vit koyra. Og tað er meira enn so, at vit fáa sera góð skotsmál frá útlendingum, sum halda okkum duga væl at greiða frá um land okkara, og, at okkara hjálpsemi er stórt.
Vit seta í hásæti eina persónliga tænastu til kundar okkara, sum koyra í nýggjum, tryggum bilum. Okkara útbúgving og vilji at geva eina góða tænastu, hevur givið góð úrslit. Og tað takka vit kundum okkara fyri.
Samstundis fara vit eisini at hava hetta sum okkara aðalmál, tí vit meta okkum hava fullan førleika at lyfta arvin eftir stovnarunum av Auto, har talan var um at veita eina góða og persónliga tænastu.
Kioskin í niðaru hæddini er opin alt samdøgrið. Har fæst øll vanlig kioskvøra, so sum sjokuláta, sodavatn og kips.
EISINI FÆST:
SEVEN TAKE-AWAY KINABOKS
DØGURÐARÆTTIR & TVÍFLÍSAR FRÁ FK.


text:
Summar er tann parturin av árinum, har ið tann onnur hálvkúla jarðarinnar vendir móti sólini. Á norðaru hálvkúlu er hetta galdandi frá 21. ella 22. juni til 22. ella 23. september, meðan tað á syðru hálvkúlu er galdandi frá 21. ella 22. desember til 20. ella 21. mars.
Tað er eisini vanligt at siga, at summarið er kalendaramánaðarnar juni, juli og august á norðaru hálvkúlu.
Um summarið eru dagarnir langir og næturnar stuttar. Á norðaru hálvkúlu er tað soleiðis, at jú longri norður ein kemur, jú longri gerast dagarnir um summarið. Norðanfyri polarkringin síggja tey sólina á miðnátt, har fer hon als ikki niður. Av tí at sólin stendur hægri á himmalinum um summarið og er frammi í fleiri tímar enn aðrar árstíðir, so er tað eisini heitari um summarið enn tað er hinar árstíðirnar.


text:
Sunnukvøldið sendi Kringvarpið nýggja heimildarfilmin Gjógv - millum Norðhavið og Skarðið, sum Uni Arge og Hans Petur Hansen hava gjørt. Filmurin varir útvið ein tíma, og í endanum sæst, at Gjáargarður eisini er ánari av filminum.
Ferðavinnumálið Gjógv er tí eins greitt í fokus og lýsingin av eini av mongu føroysku bygdunum, sum hóast vegasamband í nógv ár, liggja í andalopi.
Síðan aldarskiftið hevur heimildarfilmur tikið dik á seg, bæði herheima og úti í verð. Fólk og felagsskapir vilja rinda fyri framleiðsluna, og umstøður eru at vísa lidnan heimildarfilm bæði í biografi, sjónvarpi og á netinum.
Í Gjáarkirkju verða vit mint á frágerðafilmin hjá Teiti Árnasyni, Burturhugur - Faroese observations, sum í dag sæst í fýra pettum á YouTube. Ein hugtakandi og stílskapandi filmur av bygdalívi í 2002, innan dronur tóku myndina.
Spildurnýggi Gjáarfilmurin er ein meira siðbundin og stillfør lýsing av sama evni, doyggjandi bygdini, við einum róligum forteljara. Beint fram. Frásøgnin er javnt og gott bundin at vertinum, sum hevur skrivað fjølbroytta og lýsandi tekstin.
Eftir at hava sæð The Islands and the Whales kundi sjálvandi ein annar stílur verið valdur, har somu heimildarfolk í størri mun søgdu frá beint í kamera. Soleiðis er journalistiskt og filmiskt heimildararbeiði altið bundið at redaktionellum niðurstøðum, har valt verður til og frá.
Tað kemur greitt fram í hesum filminum, at ferðavinnan við Gjógv hevur blómað í áratíggju, mótvegis øllum tí, vit hoyra úr Mykinesi, har einki verður bygt upp, men alt rent um koll.
Fotografurin hevur givið sær so mikið góðar stundir, at vit eisini fáa góðar vetrarmyndir afturat teimum obligatorisku innsettu søgumyndunum. Ein krúlla er á søguliga halanum, tá gjáarmaðurin kann siga fyri vist, at tey gloymdu mentuna í uppteljingini eftir fólkaatkvøðuna í 1946, og loysingin skuldi havt verið framd.
Vit hoyra góð orð frá monnum og kvinnum, sum lambið, ið er so hagagott, og um Danmarks-históriuna og Bíbliusøguna, sum tey lærdu so væl í gamla bygdaskúlanum, sum nú er tómur.
Dømi um at tekstur og mynd korrespondera, er tá upplesarin sigur, at einaferð loysti tað seg ikki longur at vera lítil kommuna, og lagt varð saman. Á myndasíðuni síggja vit tá eitt lítið lamb, sum hoppar upp á ærina. Greið og einføld filmisk frásøgusnildi við vegjaðaran á staðnum.
Í kirkjuni og kirkjutúninum verður samanhangskraftin hjá bygdafólkinum definerað. Deknaguðstænasta er inni, men Eiðisprestur savnar kirkjuliðið í túninum, biðjur eina bøn, og tað er sum kollektiv føroysk jarðaferð fyri hesi bygd og øllum bygdum í Føroyum, bygdirnar, soleiðis sum vit vilja minnast tær á einum postkorti. Vit hoyra um móðurmálið og um staðbundnu altartalvuna. Sofus, sum arbeiðir í Havn, hevur trýst á play, so vit hoyra urguna á disklum. Hetta er eftir mínum persónliga tykki hápunktið, zenith, í filminum undir Middagsfjalli.
Eftir stendur, at hóast fáment, so er kirkjan burturav hin savnandi faktorurin á bygd, kirkjan, sum vit ikki hava ráð at rinda fyri.
Og so verður sagt, at Gjáarbygd er eitt livandi postkort.
Ímeðan tosar yngsti maður, ið fær frámerkið fráflytari. Hann livir upp til heitið, og gongur út av myndini. Liðugt.
Hóast minnið er svikafult og selektivt, serliga um heimstaðin, so er endin ikki ein deyðadómur.
Afturvið sorgblíða tónleikinum hjá Finni Hansen, hava Gjáarfólk funnið sjálvsmyndina, sum er einki annað enn eitt góðtikið romantiskt postkort, men eisini ein slitsterk framtíðarmynd, ið gevur eina greiða fatan av ferðavinnuni, sum einasta realistiska og lønandi arbeiðsøki, tá rætt verður borið æt. Og eftir øllum sólarmerkjum at døma, verður rætt borið æt í hesi sjáldsomu bygd.
Gjógv - millum Norðhavið og Skarðið verður endursend í Kringvarpinum í kvøld.


text:
M.S.Sc. í politikki og umsiting
Skeiðslisti
2475.17
Praksislæra innan masterlæruskipanina
Endamálið við praksislæruni, er at víðka akademisku arbeiðsførleikarnar hjá tí lesandi, umframt at skapa samanhang millum útbúgving og arbeiðsmarknað. Hetta skal fevna um: • Kvalifisering av teimum lesandi til størv innan tað fakøki ella tema, sum tey arbeiða innanfyri á masterlæruskipanini, hetta við at teoretisk vitan kemur í spæl við praksis. • Skapa samanhang millum universitera læring og føroyska ella altjóða arbeiðsmarknaðin, harundir eisini netverk og sambond innan sítt virkisøki fyri tann einstaka lesandi. • Styrkja analytisku førleikarnar hjá tí lesandi, hetta gjøgnum praksisrættaða og problemgrundaða verkætlan. Vísindaligt arbeiðslag gjøgnum praksisrættaða og problemgrundaða verkætlan, har vegleiðing og seminar stuðla undir hesi menning.
2476.16
Víðkað metodologi í Master-læru (Søga; Sosialvísind og Samfelagsplanlegging; Politik og Umsiting)
2477.17
Politikkur og umsiting í smátjóðum og oyggjasamfeløgum
2480.17
Master-læru ritgerð (Søga; Sosialvísind og Samfelagsplanlegging; Politik og Umsiting)
2481.17
Masterlæru verkætlan
2482.17
Metodologi í Master-læru (Søga; Sosialvísind og Samfelagsplanlegging; Politik og Umsiting)
2489.16
Evnisrættað synopsa á master-læru (søga, sosialvísindi & samfelagsplanlegging, politikkur og umsiting).
Endamálið er, at tey lesandi, við støði í teirra valda evnisøki á masterlæruni, sjálvstøðugt evna at lýsa eina fakliga breidd innan eitt úrvalt evnisøki, umframt at fyrihalda seg kritiskt-refleksivt til útvaldar problematikkir innan hetta sama evnisøki.


text: Í dag hava vit havt afturvendandi tiltakið "Opin skúli" í skúlanum. Hetta er eitt tiltak, har næmingarnir sleppa at vísa tað fram, sum teir hava gjørt í handaligu og kreativu lærugreinunum. Í ár var framsýningin av handaligu avrikunum í evnings- og handarbeiðshølinum, tónleikur varð framførdur í miðhøllini, og dansur og fimleikaseriur í fimleikarhøllini. Næmingar í elstu deild bakaðu vaflu, og næmingar í miðdeildini høvdu bakað smákøkur til tiltakið. Eins og undanfarin ár vóru nógv fólk til tiltakið.


text:
Saman við Mentamálaráðnum hevur Nám gjørt eitt sett av frymlum, sum er ætlað skúlaleiðslum og lærarum í fólkaskúlanum at nýta í sambandi við, at undirvísingin í skúlunum verður løgd til rættis, og tá ið undirvísingargongdirnar í lærugreinunum verða framdar. Hesir frymlar eru tó ikki ókendir millum lærarar, men nú hava lærarar møguleika at nýta einsháttaðar frymlar í sambandi við henda partin av arbeiði sínum. Líknandi frymlar verða eisini nýttir í miðnámsskúlunum, tó i talgildum líki.
Lýsing og mannagongd í sambandi við ársætlan og undirvísingargongdir
Ársætlanin er samansett av fýra ymiskum skjølum:
- Ársætlan skúlans
- Ársætlan floksins
- Ársætlan fyri lærugrein
- Undirvísingargongd
Ársætlan skúlans verður útfylt av skúlaleiðsluni og er ætlað lærarum skúlans. Hon skal verða latin lærarunum fyri skúlaárs byrjan.
Ársætlan floksins verður útfylt av læraratoyminum fyri flokkin og latin leiðslu skúlans fyri 15. september (teigurin til eftirmeting er tó ikki ætlaður øðrum enn avvarðandi læraratoymi).
Ársætlan fyri lærugreinina verður útfylt fyri hvørja lærugrein sær av avvarðandi lærara og verður latin leiðslu skúlans fyri 15. september.
Undirvísingargongdirnar ger avvarðandi lærari og letur leiðslu skúlans, so hvørt undirvísingargongdirnar eru framdar (teigurin til eftirmeting er tó ikki ætlaður øðrum enn avvarðandi lærara).
Er talan um próvtøkuflokkar, skulu undirvísingargongdirnar og ársætlan fyri lærugreinia eisini latast próvdómaranum.


text:
FBS ætlar at senda landslið til kappingina Small Federation Games, sum verður í Budapest 25. til 27. oktober 2018.
Ætlanin er at senda seks spælarar avstað saman við liðskipara.
FBS er áhuga at frætta frá pør, sum eru áhugað at vera við í venjingini.
Væntast skal at brúka eini trý vikuskifti frá august til kappingina verður, umframt venjing á td. BBO.
FBS æltar at halda ein fund við áhugað pør fyri summarfrítíðina, fyri at hoyra, hvussu nógv pørini eru sinnað at leggja fyri og tosa um, hvussu venjingin best verður løgd til rættis.
Men nú vil FBS fegin vita, hvussu nógv pør eru áhugað.
Vianrliga sigið frá hjá FBS í seinasta lagi 21 apríl.


text:
1882-1975
Else Wenz-Viëtor var týskur myndprýðari. Hon var ein av kendastu barnabókamyndprýðarum í Týsklandi í tjúgunum og tríatiárunum.
Else var fødd í Sorau og vaks upp hjá ommuni og abbanum í Freiburg. Hon var tvær ferðir gift, fyrst við málaranum Carl Rehm og síðan við arkitektinum Paul Wenz.
Stóra fyrimynd hennara var enski grafikarin Arthur Rackham. Hon var fyri tað mesta sjálvlærd, men tók eitt teknaraskeið á listaskúla í München í 1901.
Yndismotiv hennara vóru plantur og djór. Hon teknaði altíð plantur og djór við menniskajandlitum, sum var vanligt í tjúgunum og tríatiárunum, tann sonevndi Jugendstílurin. Seinni fór hon tó at tekna við einum meira natúrligum stíli. Hon hevur myndprýtt bøkur m.a. við ævintýrum eftir brøðrurnar Grimm og H. C. Andersen. Myndprýðingarnar hava lýst tann káta og skemtingarsama partin av ævintýrunum.
Myndabókin Jólaeinglarnir er ein endurútgáva av upprunabókina frá 1932.
Útgávur:
2010 Jólaeinglarnir


text:
Á hesi síðuni verður ymiskt tilfar um svimjihallarverkætlanina savnað.
11. november 2017 varð innbjóðing til luttøku í heildararbeiðstøkukapping løgd út.
Sí innbjóðingina til luttøku í heildararbeiðstøkukappingini her.
Invitation til deltagelse i totalentreprisekonkurrence - tekst på dansk.
6. desember 2017 varð skipað fyri kunnandi fundi fyri heildarbeiðstakarar og arkitektar í Bylgjuni.
Eini 35 fólk luttóku á fundinum.
Sí framløguna hjá COWI um verkætlanina her. (1,6 mb pdf)
Sí framløguna hjá Lokale- og Anlægsfonden um nýggjastu rákini innan svimjihallarbygging her. (5,5 mb pdf)
Næsta stig í verkætlanini er, at toymi verða skipað við heildararbeiðstakarum, arkitektum, verfrøðingum og svimjihallarkønum.
Tey, ið ynskja at fáa eina innbjóðing til at taka lut í heildararbeiðstøkukappingini, skulu senda upplýsingar um toymið og aðrar ráðgevarar annars, til pela@cowi.dk í seinasta lagi hin 29. januar 2018.
Skjal at skriva upplýsingar um toymið á kann takast niður her. (44 kb docx)
Tann 21. februar 2018 verður kappingartilfarið sent toymunum, og skulu tey lata uppskot inn í seinasta lagi tann 16. mai 2018.


text:
Ikki góðir dagur fyri Norðoyggjar Løgtingsfundurin byrjaði kl. 09.30 gjáramorgunin og endaði ikki fyrr enn kl. 04.48 í morgun. Sum øllum kunnugt, so vaknar undirritaði sera tíðliga og tá ið eg tendraði telduni, var atkvøðugreiðslan júst um “Tunlarnir Norður um Fjall”, og sjálvandi gjørdist eg sera spentur, um nú okkara tingfólk her norðuri endiliga fóru Les meira…
Útflutningurin minkaði heili 23 prosent í januar-februar 2018
Útflutningurin og innnflutningur eru dagførdur til og við februar 2018 og her sæst at tað ein stór minking í útflutninginum, heili 23 prosent og minus 350 milliónir. Størsta minkingin í útflutninginum er makrelur, sild og svartkjaftur og har er útflutningurin minkaður heili 53 prosent og minus 267 milliónir. Hví útflutningurin minkar við einum fjórðingi verður Les meira…
Pensjónsnýskipanin lønar spekulatión og ger mismun á føroyingum
Pensjónsnýskipanin, ið hevur verið ávegis í longri tíð, er nú samtykt við aðru viðgerð. Sum ætlanirnar í nýskipanini eru lagdar fram av avvarandi landsstýriskvinnum, er hetta eitt frambrot fyri føroyska fólkapensjónistin. Hetta er tó ein sannleiki, við stórum avmarkingum. Verandi pensjónsskipan er, av sonnum sett soleiðis saman, at hon lønar spekulatión og ger stóran mismum Les meira…
Ein kensluborin røða hjá Páll á Reynatúgvu Løgtingsformanni, men var ikki alt eitt stunt?
Hann bleiv tvingaður uppá pláss og hann dámdi als ikki uppskoti hjá samgonguni um pensiónskipanina, segði hann og vit øll fóru at taka so hjartaliga synd í honum, hvussu illa hansara egnu høvdu farið við honum, men so endaði hann røðuna við at siga, at hann stuðlaði samgonguni við øllum sínum hjartað og stunti hjá Les meira…
Bergen Swim Festival 2018 ein brakandi succés
Tað er ikki eiti á jaligum afturmeldingum sum Svimjisambandið fær, nú aftaná fyrstu roynd at senda landsliðshóp til Bergen Swim Festival. Eitt er, at okkara bestu vunnu 9 heiðursmerki og settu 3 føroysk met og 5 juniormet; men hartil vóru tey 77% sum settu persónlig met, og 83% sum svumu sína bestu tíð í ár. Les meira…
Frískúlin bleiv sammettur við muslimskar/koran skúlar í Danmark
Ruth Vang var als ikki nøgd við at uppskotstillarin, í hesum førinum Sonja Jógvansdóttir, sum sammetti frískúlan hjá Kelduni við muslimskar/koran skúlar í Danmark, hoyr endan av viðmerkingini hjá Ruth her.
Ein motorur sprongdist og eitt ferðafólk doyði
Flogskiparin Tammie Jo Shults blivur róst til skýggja í USA, fyri hennara leiklut í at fáa flogfarið hjá Southwest Airlines niður í øllum góðum, tá ið ein motorur sprongdist og ein rútur fór ígjøgnum og eitt ferðafólk doyði. Tað vóru heili 149 fólk við flúgvarnum, so ólúkkan kundi verið nógv størri, men Tammie handlaði skjótt Les meira…
Sáttmálatrætan í Danmark útsett 14. dagar
Sáttmálatærtan er útsett í 14. dagar afturat. Seminskvinnan Mette Christensen hevur aftaná 19 tímar samráðingar úttsett verkfallið í 14. dagar. Hetta hendi klokkan fýra í morgun og tískil ongin streyka á hesum sinni í Danmark, men kann setast í kraft tann 8. mai. SáH
Hørð og sannheitsorð ímóti okkara ódugnaligu leiðslu, les grein her:
Jn.fo skrivar, at 5 íslendsk skip sigla fullfermd heim til Íslands at landa. Tey hava omanfyri 10.000 tons av svartkjafti, sum alt er fiska sunnan fyri Føroyar. Í løtuni eru útvið 30 skip á feltinum suður og í landsynning av Føroya Banka, tey flestu russisk og íslendsk. Jupiter er við at verða fulllastaður og skal Les meira…
2. viðgerð av uppskoti um broytingar í alilógini v.m. á Løgtingsfundinum ímorgun kl. 10.00
Í morgun tann 16. Apríl kl. 10:00 kemur 2. viðgerð av Løgtinsmálinum um uppskot til løgtingslóg um broyting í løgtingslóg um aling av fkiski v.m. Nógv hoyrðingarsvar eru komin inn, heili 20 í tali og News hevur hugt eftir Hoyringarsvarinum frá Bakkafrost og Luna, Fylgiskjal 02, klikk her: “Ummæli av uppskoti um broytingar í alilógini” Les meira…


text:
Tá ið navnorð eru svar til spurningar sum nær? hvar? ella hvussu? standa tey í hvønnfalli.
Vit spyrja t.d. "Nær (kemur hann)?" - "Jú, hann kemur sunnudagin", - hvar? "Hon fór tann vegin", hvussu langt? - "Teir róðu ein fjórðing," - hvussu leingi? "Tað vardi ein tíma", - hvussu nógv? "Tað kostar bert eina krónu", "Hann er ein góðan sentimetur longri", - "Vindferðin er ikki tríggir, men tríggjar metrar um sekundið."
Tílík navnorð, sum merkja okkurt slag av máti, verða verandi í hvønnfalli, tað sama, um tey verða sett aftur at navnorðum í øðrum føllum: "Hetta er eitt hálvan triðja fjórðing langt strekki"; - Hin hendingin var ikki í "einum hálvum trimum fjórðingum longum," men í einum hálvan triðja fjórðing longum bergholi."


text:
Ingi Samuelsen
06.09.2017 - 00:15
Mentan > List > Filmslist
Sakaris Stórá dugir tað. At fortelja eina góða einfalda søgu við myndum uttan tað stóra hóvastákið.
Hansara fyrsti rættiligi spælifilmur, ’Dreymar við Havið’, er eitt satt lítið meistaraverk. Fortalt við við nærlagni, góðum leiki, sjarmu, tølandi umhvørvi og dramatikki í ein ávísan mun.
Lógvabrestirnir vildu nærum heldur ongan enda taka, tá filmurin fyri fyrstu ferð varð sýndur fyri eini stórari fjøld framman fyri stórum leiktjaldi í Norðurlandahúsinum í týskvøldið. Talan var um eina undanframførslu fyri stuðlum og hjálparfólki.
Sakaris Stórá sjálvur var eisini málleysur av móttøkuni, og fekk nærum ikki málið fram, tá hann skuldi takka av pallinum. Sjálvur var hann ikki inni í salinum meðan filmurin var vístur. ”Nei, tað kláraði eg ikki. Eg setti meg út í bilin at drekka mær eina øl og lesa úr Fjallaprædikuni” avdúkaði hann sjálvur aftan á sýningina.
Tað var neyvan einans filmsleikstjórin sjálvur, ið var málleysur tá rullutekstirnir tóku at mala á løriftinum. Vit munnu vera fleiri, ið sótu eftir við einum klumpi í hálsinum.
Mótsetningar
Uttan at avdúka ov nógv, kann sigast, at ’Dreymar við havið’ er um tvær tannáringa gentur á bygd. Onnur nærum fastlæst í siðbundna gudsóttandi umhvørvinum, hin ein rótleys, uttanífrákomandi, umsorganarsvikin, men kortini sjálvsikkur stakkal. Onnur søkir út úr tryggleikanum, sum er við at kvala hana, hin leitar eftir tryggleikanum, sum hon ikki hevur upplivað.
Vit sleppa at síggja hvussu viðurskiftini millum genturnar mennast, hvussu tær taka upp avbjóðingina sum tannáringar á bygd, og vit fáa innlit í teirra dreymar um at sleppa burtur og uppliva nakað heilt annað.
”Tá fer alt at lata seg upp”, sigur hon við útlongsli vistnokk einaferð í filminum. Eg sigi ’vistnokk’, tí í løtum er tað ikki so lætt at skilja, hvat sagt verður. Hóast málið er føroyskt, so var stundum saknur í undirtekstunum. Møguliga var ein teknisk orsøk til, at ljóðið var trupult at fata í løtum, møguliga er tað bara so, tá talan er um ungar, óroyndar leikarar.
Tølandi yndi og andstyggiligur vakurleiki
Hóast óroynd, so er leikurin í filminum – ella møguliga er tað júst leikstjórnanin? – góður og hugtakandi. Ungu kvinnurnar, Juliett Nattestad og Helena Heðindóttir, eru tølandi í teirra náttúrliga yndi. Koma væl frá uppgávuni, hóast torførar at skilja til tíðir.
Ungi Levi Mouritsen fer eisini beint í hjartað sum neyðars lítlibeiggin í vanrøktaðu familjuni.
Men størsta og mest eyðsýnda leiklutin eigur Noomi Kunoy Heradóttir, tann ófantaliga mamman. Bæði vøkur og á ein djarvan hátt andstyggilig, sum mamman, ið ikki hevur evni at taka sær av børnum sínum. Um ein Geyti skal gevast fyri besta hjáleiklut, so er Noomi sjálvskrivað.
Søguna eigur Marjun Syderbø Kjelnæs. Hongur saman og er góð uttan at vera genial á nakran serstakan hátt – her er tað myndaforteljingin hjá Sakariasi Stórá, ið ger filmin til tað meistaraverkið hann er.
Sandoy sum tíðarleys kulissa
Umhvørvið í filminum er framúr. Kulissurnar deiliga tíðarleysar uttan órógv av teimum modernaðu hentleikunum, ið ung hugsavna seg mest um í hesum tíðum.
Uttandura pallmyndin er – hóast tað bert skal ímynda eina bygd í Føroyum – Skálavík við ískoytismyndum heiman av Sandi og úr Hesti. Tað riggar óføra væl.
’Dreymar við Havið’ er fyrsta veruliga úrslitið av føroysku filmssatsingini. Sakaris Stórá prógvar, at við røttu evnunum, einum sindri av almennum stuðli og góðari hjálp frá sjálvbodnum og stuðlandi fyritøkum, ber saktans til at skapa týðandi filmslist í Føroyum.
Vónandi fær hesin filmur eisini veingir og fær høvi at sleppa út um havsbrúnna og vinna uppibornar filmsheiðurslønir heim til Føroya.
’Dreymar við Havið’ verður komandi tíðina at síggja í Havnar Bio við frumframførslu í kvøld. Men hon er útseld fyri langari tíð síðani.
Sí eisini: Myndir: Dreymar við havið sýndur fyri fullsettum húsum
Juliett Nattestad
Helena Heðinsdóttir


text:
SEV útbyggir Sundsverkið, støð 3 verður bygd afturat teimum báðum støð 1 og 2, nýggja støðini hevur við fýra motrar. Spillorkan verður gagnnýtt á verkinum og á fjarhitanetinum. SMJ...Les meira
Talan er um útbygging av fjarhitanetinum hjá Fjarhitafelagnum. Útbyggingin umfatar høvuðsleiðingar frá Sundsvegnum oman í Gundadal, soleiðis at eitt munandi størri øki verður knýt í fjarhitanetið, har ímillum svimjihøllin....Les meira
Bakkafrost byggir nýggja smoltstøðina á Strond. Hendan smolstøðin er ein liður í at økja støddina á smolti, áðrenn tað verður sett á sjógv. Nýggja smolstøðin hevur knapt 60 kør...Les meira
SMJ ráðgevandi verkfrøðingar varð stovnað í august 1969 av Sofus M. Jakobsen, sum virkið eitur eftir. Í 2013 eru broytingar farnar fram í bygnaðinum av felagnum. Upp í SMJ er komið felagið RM bólkurin, sum hevur tikist við ráðgeving innan trygdarøkið, og KJ Elráð, sum er ráðgevandi verkfrøðingar í el. Felagið hevur skipað seg viðLes meira


text:
21.7.08
Guggenheim ein skuggi av sær sjálvum
Guggenheim savnið verður umvælt og framsýningarvirksemið heldur fram. Men tað er ikki nóg gott. Innan er bygningurin vakur og einfaldur. Undir grafiskt spennandi hválvinum gongur alt í ring. Einasta listarliga virksemið var skeltimálarin uttanfyri (Myndir: Birgir Kruse)
Guggenheim er kendur myndlistaskáli við Central Park mitt í New Nork. Guggenheim fór at reka myndlistaskála her í 1937. Men hesin sermerkti runda klingruskálin, sum innan er eitt fjálgt hválv, nærum eitt egg, er frá 1959. Frank Lloyd Wright, sum Paul Simon syngur um, teknaði. Meðan húsið sjálvt er ein opinbáring, er minni at siga um innihaldið. Á øðrum sinni má eg tíanverri sanna, at Guggenheim savnið í New York er ein tóm skel. Men mín sjel, skelin er vøkur.
at 3:42 PM
Labels: ferðafrásøgn


text:
Býráðsfundur 25. januar 2018 kl. 17.00
Býráðslimir: Tórbjørn Jacobsen, Terje B. Vestergaard, Helgi Lamhauge Petersen, Hans Jákup Johannesen, Etly Nord Højgaard, Kári Egholm Jacobsen, Jonhard Danielsen, Jonnhild Reynholdsdóttir, Jóhan Vest, Kristian Gaardbo og Selinda í Heiðunum
Ikki møtt: Helgi L. Petersen og Kristian Gaardbo
1/18: Tálming av ferðlsuni í Oyndarfirði
Jóhan Vest heitir á kommununa um at seta hámarksferðina inni í bygdini í Oyndarfirði niður til 30 km/t.
-Tekniska nevnd mælir til at fáa Ferðslunevndina at virka aftur og at leggja hetta málið fyri Ferðslunevndina.
-Býráðið hevur á fundi 25/1-2018 samtykt at taka undir við tilmælinum frá Teknisku nevnd.
2/18: Bingjur sum goymsla í longri tíðarskeið
Tað standa nógvar bingjur runt um í kommununi, sum verða brúktar til goymslu o.a., bæði við og uttan loyvi. Summar hava staðið so leingi, at eingin varar av teimum longur.
-Umhvørvisnevndin mælir til at nokta loyvi til at seta bingjur upp til goymslu v.m., men at Tekniska deild kann geva loyvi til styttri tíðarskeið, tá tað er neyðugt at brúka bingjur í samband við bygging, flutning av vøru o.tl.
-Býráðið hevur á fundi 25/1-2018 samtykt at beina málið aftur í Umhvørvisnevndina.
3/18: Umsókn um keyp av geira á Skála
H. J. Johannesen søkir um at keypa ein uml. 65 m2 stóran geira burturav matr. 257s til samanlegging við matr. nr. 135b.
Vísandi til at kommunalir leiðingar liggja í geiranum, sum søkt verður um at keypa, mælir Tekniska deild frá at selja hendan geiran.
-Byggi- og býarskipanarnevndin mælir frá at ganga umsóknini á møti.
-Býráðið hevur á fundi 25/1-2018 samtykt at taka undir við tilmælinum frá Byggi- og býarskipanarnevndini.
4/18: Umsókn um nýtt vegsamband í Rituvík
D. Olsen søkir um at matr. nr. 156 verður knýtt í nýggja veginí Kass, í samband við nýggju útstykkingina, sum verður gjørd í Rituvík.
Í projektinum fyri útstykkingina gongur nýggi vegurin ímóti trøðni matr. nr. 150a, sum er landsjørð og kemur so statt ikki í nærheitini av mar. nr. 156.
-Byggi- og býarskipanarnevndin mælir frá at ganga umsóknini á møti.
-Býráðið hevur á fundi 25/1-2018 samtykt at taka undir við tilmælinum frá Byggi- og býarskipanarnevndini.
5/18: Reglur fyri gøtuljósum/útiljósum á kommunalum og privatum øki
Tá talan er um gøtu-/útiljós eru nakrar ógreiðar mannagongdir um, hvør skal rinda fyri nýstlu og viðlíkahald av hesum. Mælt verður til at fáa greiðar reglur á økinum.
-Tekniska nevnd mælir til, at kommunan bert rindar fyri gøtuljós á almennum vegi, gøtum og parkeringsplássum, meðan privat parkeringsøki v.m. verður rindað av avvarðandi eigarum.
-Býráðið hevur á fundi 25/1-2018 samtykt at beina málið aftur í Teknisku nevnd.
6/18: Broyting av býarplaninum - havnalagið
Í samband við útfyllingina til nýggju rundkoyringina í Rókini við tunnilsmunnan verður neyðugt at broyta býarplanin fyri økið í Rókini.
Kommunan hevur gjørt avtalu við Tunnilsfelagið um at útfylla uml. 15.000 m2 afturat D1-økinum í Rók og hevur Tekniska deild gjørt uppskot til broyting av býarplaninum fyri hetta økið, sum mælt verður til at góðkenna.
-Byggi- og býarskipanarnevndin tekur undir við tilmælinum um at víðka D1-øki í Rókini við 15.000 m2
-Vinnu og havnarnevndin mælir til at víðka D1-øki í Rókini við 15.000 m2
-Býráðið hevur á fundi 25/1-2018 samtykt at taka undir við tilmælinum frá Byggi- og býarskipanarnevndini og Vinnu- og havnarnevndini.
7/18: Broyting av býarplani – Útstykking uppi í Leitinum, Saltangará
Í samband við ætlaðu útstykkingina uppi í Leitinum verður neyðugt at víðka B-øki eystur eftir.
Tekniska deild mælir til, at B-økið verður víðkað eystur eftir til kotu 100, svarandi til økið, sum kommunan hevur keypt til nýggju útstykkingina.
-Byggi- og býarskipanarnevndin mælir til at taka undir við tilmælinum frá Teknisku deild.
-Býráðið hevur á fundi 25/1-2018 samtykt at taka undir við tilmælinum frá Byggi- og býarskipanarnevndini.
8/18: Serflutningstænastan - Endurskoðan av avtalu
Sáttmálin um serflutning er útgingin og støða skal takast til, um hann skal framleingjast ella endurskoðast.
-Trivnaðarnevndin mælir til at framleingja sáttmálan til 30/6-2018 um samstarvskommunurnar taka undir við hesum. Eisini varð samtykt at kanna, um serflutningurin kann samskipast við aðra koyring.
-Býráðið hevur á fundi 25/1-2018 samtykt at taka undir við tilmælinum frá Trivnaðarnevndini.
9/18: Setan av starvsfólk at taka sær av umhvørvismálum
Tað hevur ikki verið kapacitetur á Teknisku deild til, í nóg stóran mun, at taka sær av umhvørvismálum og tí liggja nógvar av hesum uppgávum á láni og støðan á økinum er ikki nøktandi. Mælt verður til, at sett verður eitt umhvørvisfólk at taka sær av og hava ábyrd av hesum málum.
-Umhvørvisnevndin mælir til, at umhvørvisfólk verður sett í starv.
-Fíggjarnevndin tekur undir við tilmælinum frá Umhvørvisnevndini.
-Býráðið hevur á fundi 25/1-2018 samtykt at taka undir við tilmælinum frá Umhvørvisnevndini og fíggjarnevndini.


text:
Fiskivinnunýskipanin hjá Tjóðveldi, Javnaðarflokkinum og Framsókn er farin at virka. Hetta er ein søgulig mynd, var einasmallir á kajuni kl. 04.45 og tók myndir av Sjúrðabergi, tá ið hann fór avstað.
Hetta er seinastu túrurin hjá Sjúrðaberg á hesum sinni. Teir fara eystur um hav at royna og um góðan mánað, vera teir aftur og tá verður skipi selt ella verður tað leiga út.
Manningin veit ikki um teir eru seldur ella keyptir, men sannlík er, at Sjúrðaberg verður útleigaður til Grønlands, at avloysa Pamiut sum eftirlitsskip og sostatt kann gott henda, at flestu av manningini vera uppsagdur.
Fyri Klaksvík kemur tað at hava sera negativa ávirkan, vit fara at missa nógvar skattakrónir og eitt stolt skip, sum vit øll hava verið sera góð við og sum hevur borið nógvan fongin til Norðoyggjar.
Onkur av okkara lokalu í samgonguni, hevur sagt aftur og aftur, at Fiskivinnunýskipanin fer onga ávirkan at hava á Norðoyggjar, men nú er sjón fyri søgn og eg havi sagt tað fyrr, vónandi eru okkara lokalu samgonguumboð fyri Norðoyggjar í góðum lag nú. Tað er tykkara skyld, at so er hent.
Eg vil ynskja Sjúrðaberg ein góðan túr og gott fiskarí. Tók nakrar myndir av tykkum, tá ið tit fóru eystur um hav, men hesaferð verður ikki sagt skjótt fiskarí, tí tit vita longu nú, nær tit koma heim hendan túrin.
Tit og reiðaríið hava ikki skyldina at tykkara lagnu, men tað hevur samgongan sum nú situr.
SáH


text:
Á hugnaligari samkomu í Fútastovu í dag, fekk Høgni Djurhuus Móðurmálsvirðislønina 2012. Ætlanin er at hetta skal vera ein afturvendandi virðisløn, sum fær heitið V.U. Hammershaimbs virðislønin, segði Bjørn Kalsø, landstýrismaður við mentamálum. Hann stendur í durinum og við hansara lið er Solby Eliasen, programmleiðari í Kringvarpinum. Til dagin hevði Høgni funnið fram ein Náttarravsntroyggju, sum man vera útvið 20 ára gomul. Tað var í teirri sendingini, at hann fyrstu ferð royndi Klummuna.
Grundgeving at lata Høgna móðurmálsvirðislønina var soljóðandi: "Á móðurmálsdegnum 25. mars verður Móðurmálsvirðislønin 2012 latin journalistinum Høgna Djurhuus fyri klummur, sum hann í mong ár hevur skrivað og borið fram í føroyskum miðlum. Klummurnar eru nýskapandi við sniðfundiga hugsaðum vinklum og málsligum snildum, fyrst í Útvarpi Føroya, síðan í bløðunum Fregnum, Vinnuvitan og Sosialinum.
Høgni Djurhuus er hendinga snildur við penninum og dugir at spæla sær við málinum. Í klummunum bjóðar hann málinum av, gevur tí flog, samstundis sum hann krevur nógv av sínum lesarum. Lesarin, ið gevur sær stundir, varnast nógv tekstløg, sum hvørja viku gera miðlarnar fjølbroyttari.
Fyri at hava ríkað móðurmálið á henda hátt fær Høgni Djurhuus Móðurmálsvirðislønina 2012, sum Dimmalætting, Sosialurin, Kringvarp Føroya, Føroyska málnevndin, Nám og Mentamálaráðið lata."
Við heiðirsbrævinum, sum Bjørn Kalsø, landsstýrismaður í mentamálum, hevur skrivað undir, fylgdi eisini ein kekkur áljóðandi 25.000 krónur.
Íslendski aðalkonsulin, Þórður Bjarni Guðjónsson, bjóðaði vælkomin í Fútastovu, sum eru partur av ættarsøgu Hammershaimbs. Á íslendskum talaði hann um málrøkt og Dag íslenskrar tungu, sum er føðingardagur Jónasar Hallgrímssonar. Brynja Ósk Birgisdóttir týdd so hvørt til føroyskt.
Bjørn Kalsø, landstýrismaður við mentamálum, helt talu um tann týdning góða málið hevur í miðlunum og almenna rúminum og víst á breiddina í føroyskum tíðindaflutningi beint nú, frá airbussi til bátasmíð. Høgni Djurhuus helt ein fynduga røðu við ikki sørt at íbygdum skemti og speii. Heilt frá journalistikki til tjóðskap og skúlagongd. Men Høgni sló eisini fast at tað verður ikki við mál- og bendingarlæru einans at vit fáa betri miðlar. Eftir handan og talu, greiddi Eirikur Lindenskov frá um ættina hjá Hammershaimb og um grannahúsini, Fútastovu og Nýggjustovu. Aftaná fekk eg Høgna út í tún, yvir móti grønu hurðini i Gongini 1, har matstovan Áarstova er í dag. Tá Høgni í 1980’unum var nevndarlimur í Filmsfelagnum, búði hann her. Høgni er føddur í Havn í 1951 og flutti 11 ára gamal til Íslands, har hann tók studentsprógv á Akureyri í 1972. Hann hevur verið journalistur á avísunum 14. September og Sosialinum og síðani 1990 í Kringvarpinum, sum tá bara var Útvarpið.
Eftir forvitnusligu røðuna hjá Eiriki Lindenskov um Hammershaimbættina, var kaffi, høvið at keypa Bókmentasøguna hjá Námi og at vitja grannahúsini, Nýggjustovu, har Eirkur og tey búgv innan tey fyrsta dagin flyta niðan á Hvítanesvegin.


text:
Ingi Samuelsen
13.09.2017 - 12:01
Ítróttur > Ítróttur > Súkkling
Føroya besti súkklari, Torkil Veyhe, stríðist hesa vikuna á donsku landavegunum, har ársins størsta súkklukapping í Danmark, Postnord Danmark Rundt, verður hildin hesa vikuna.
Torkil gjørdi veruliga vart við seg í kappingini í fjør, tá hann koyrdi á samansetta landsliðnum fyri súkklarar úr feløgum, ið ikki høvdu lið við til kappingina. Í ár súkklar Torkil fyri liðið ColoQuick-Cult, sum er við í ár.
Fyrsti teinur varð skúkklaður í Norðursælandi í gjár, úr Frederiksbjerg til Kalundborg. Hóast tað ikki sást nógv til føroyska súkklaran í hesi kappingini, so megnaði Torkil at liggja í høvuðsbólkinum, og hann kom á mál saman við øllum favorittunum, bert seks sekund eftir vinnaran, Casper Pedersen. Torkil kom inn sum nummar 30, og er eisini nummar 30 í samlaðu støðuni.
Allir hinir liðfelagarnir hjá Torkili mistu tíð á fyrsta teini, og áðrenn farið var undir annan tein í dag, var greitt, at málið hjá ColoQuick-Cult í dag er at hjálpa føroyska súkklaranum, so at hann ikki missir tíð, og sostatt kann vera við í kappingini í samlaðu kappingini. Í súkklumáli eitur tað, at hann koyrir fyri klassementið.
Annar teinur í dag verður súkklaður á Fjóni við byrjan í Svendborg og máli í Odense. Veðurvánirnar í Danmark eru ikki góðar. Boðað er frá stormi, og vindurin, kanska serliga síðuvindurin, fer helst at hava stóra ávirkan á súkklukappingina í dag.
Umframt tey bestu donsku, sokallaðu kontinentalliðini, eru fleiri av teimum stóru evropeisku liðunum umboðað í kappingini kring Danmark, eitt nú Astana, Cofidis, Trek-Segafredo og Direct Energie.
Danmarks Radio DR1 sendir beinleiðis frá Postnord Danmark Runt frá kl. 14.30. Kappingin endar í Aarbus leygardagin.


text:
Tey, sum fara undir eina gymnasiala miðnámsútbúgving í 2013, fara at ganga á einari nýggjari breytaskipan. Talan er um eina broytta miðnámsskúlaskipan, soleiðis at nú ganga øll í somu skipan, men á ymiskum breytum. Breytirnar eru 6 í tali.
Tær eru:
- Búskaparbreyt
- Hugbreyt
- Náttúrubreyt
- Tilfeingisbreyt
- Tøknibreyt
- Fyrireikingarbreyt
Hvør einstøk breyt, sum hevur sín egna profil, verður skipað við: felagslærugreinum, breytalærugreinum og vallærugreinum.
Breytaútbúgvingarnar eru javnsettar, tá ið talan er um faklig stig, og tær geva allar atgongd til hægri lestur. Tær taka 3 ár. Tó tekur fyrireikingarbreytin bert 2 ár, og er ætlað tilkomnum – 18 ár og eldri.
Í ávísan mun hava breytirnar røtur í teim gomlu skúlunum, soleiðis at búskaparbreytin minnir um hægri handilsskúla, hugbreytin um málsligu deild, náttúrubreytin um matematisku deild, tilfeingisbreytin um Fiskivinnuskúlan, tøknibreytin um HT-útbúgvingina og fyrireikingarbreytin um HF.
Til ber at fáa meira at vita um nýggju skipanina við at lesa faldaran “Gymnasialar útbúgvingar” her á heimasíðuni. Trýst her ella far undir útgávur og kunningarfaldarar.
Inni á www.breyt.net kanst tú royndarvelja á øllum breytunum, og tú kanst longu nú gera tær eina mynd av, hvussu tú kundi hugsað tær títt prógv kom at síggja út, tá tey 3 árini eru lokin.
Umsóknarblað
Tó skulu øll, eins og undanfarin ár, framvegis nýta eitt vanligt umsóknarblað. Tað liggur her.
Vegleiðingin til umsóknarblaðið kann takast niður her.


text:
Fiskimálaráðið hevur gjørt av at játta pening til 10 nýggjar verkætlanir av játtanini Fiskivinnuroyndir.
Harumframt er framhaldandi játtan latin til 10 verkætlanir, sum eru byrjaðar í 2005 og 2006, sí fylgiskjal 1.
Tilsamans fáa 20 verkætlanir játtað stuðul tilsamans 7.942 kkr. harav 5.002 kkr. fyri 2007.
29 nýggjar og 10 framhaldandi verkætlanir ella 39 verkætlanir íalt søktu um tilsamans 20,6 mió. kr., harav 13 mió. kr. í 2007. Fyri 2007 var ein reiðiliga stórur partur av samlaða kostnaðinum fyri verkætlanirnar (2/3) søktur frá FVR.
Umsóknirnar hava verið viðgjørdar eftir sama leisti sum undanfarin ár, og eru mannagongdirnar fyri viðgerðini lýstar á heimasíðuni her.
Seinnu árini hevur verið dentur lagdur á at fáa vinnufyritøkur at luttaka í verkætlanum. Serligur dentur í ár var lagdur á at fáa verkætlanir innan ásettu 5 høvuðsøkini, sum samstundis kundu lýsa og loysa praktiskar trupulleikar at fáa alla veiðu til høldar (fisk, livur, rogn innvølir vm).
Í ár hava vinnufyritøkur fingið 39% (44% í fjør) av játtanini, meðan almennir stovnar[1] hava fingið 35% (27% í fjør). PhD og post Doc verkætlanir hava fingið 23% av játtanini (móti 16% í fjør). Granskingarkjarnurnar, sum Fiskimálaráðið setti á stovn fyri 3½ árum síðani, hava fingið 3% av játtanini (móti 13% í fjør).
[1] FRS og Fróðskaparsetur Føroya
Samanborið við 2004-2006 sæst, at vinnufyritøkur fáa játtað eina minnu helvt av peninginum í 2007. Ynskiligt hevði verið, at hesin parturin var størri í ár, so hetta var meira í tráð við tey endamál, vit hava arbeitt eftir seinnu árini. Ætlanin er at fáa hækka góðskuna á umsóknunum í 2008. Kortini ber til at siga, at góðskan á umsóknunum er nógv batna seinastu árini.
Játtanin til PhD verkætlanir og post Doc er økt reiðiliga nógv meðan játtanin til verkætlanir hjá teim 3 kjarnunum (biotøkni, framleiðslutøkni og reiðskapstøkni) er minkað fyri 2007.
Játtanin til aðrar “almennar stovnar” er minkandi tey 3 árini 2004-2006, men vaks nú eitt sindur aftur.
DEGREE: Development of fishing Gears with Reduced Effects on the Enviroment
DNTS: Digital National Traceability System
Árligu játtaninar í procentum:
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
Munnligur fyrispurningur til Høgna Hoydal, landsstýrismann
politikkur22-08-2017 - 15:48 - Jóanis Nielsen
Munnligur fyrispurningur til Høgna Hoydal, landsstýrismann
1) Kann landsstýrismaðurin upplýsa fyri Løgtinginum, hvørjar høvuðsbroytingarnar eru í fiskivinnunýskipanaruppskotinum, sum í næstum verður borið Løgtinginum, í mun til áður framlagda uppskotið, sum fall burtur, tá Løgtingsformaðurin sendi Løgtingið heim, áðrenn málið var endaliga avgreitt frá Løgtinginum?
2) Kann landsstýrismaðurin upplýsa fyri Løgtinum, um semja er í samgonguni um fiskivinnunýskipanaruppskotið, sum verður borið Tinginum í næstum.
3) Er tað rætt, sum borið er fram, at nøkur ella øll tingfólkini í samgonguni hava skrivað undir eitthvørt skjal, sum hevur samband við fiskivinnunýskipanaruppskotið, sum í næstum verður borið Løgtinginum? Um ja, hvat stendur í undirskrivaða skjalinum?
Løgmaður boðaði í Ólavsøkurøðu síni frá, at fiskivinnunýskipanaruppskotið verður borið Løgtinginum um stutta tíð. Enn er lítið at frætta um innihaldið í uppskotinum, hóast tað skjótt bert eru 4 mánaðir eftir til 1. Januar 2018.
Tó er enn einaferð komið fram, at samgongan er samd. Fjølmiðlarnir hava seinastu tíðina boðað frá, at fleiri tingfólk í samgonguni hava váttað, at tey hava skrivað undir eitthvørt skjal, sum bindur tey til at taka undir við fiskivinninýskipanaruppskotinum, sum verður borið Løgtinginum í næstum.
Bill Justinussen


text:
Orð og lag: Signar í Homrum
Hví er tú so tunglynt og syrgin
er tað nakað eg havi gjørt
Um eg havi so, fyrigev mær
tí tú veit at eg ongantíð vil
Særa teg, pína teg,
gera nakað sum kan skuffa teg
Tí eg vil læra teg, teg og meg
at elska og verja tað ímillum okkum er
Vit hava altíð, verið góð
sjálvt um tíðin gekk okkum í mót
men vit kendu at fræðið var sáað
og vit lótu kærleikan ráða
ikki nógv mundu um okkum gáa
men vit lótu kærleikan ráða
Tí at eg elski teg, og tú elskar meg
Vit lótu onki koma í okkar veg
Og eg vil læra teg, teg og meg
at elska og verja tað ímillum okkum er
Tíðirnar broytast og vit fylgja við
við somu kenslum og enn lið um lið
Vit eru góð enn og hava nú børn
vit hava vunnið á lívsins ódn
Tí at eg elskaði teg, tú elskaði meg
vit lótu onki koma í okkar veg
Og eg lærdi teg, teg og meg
at elska og verja tað ímillum okkum eg


text:
Brochuruhaldarar
Vit hava brochuruhaldarar í alskyns støddum og formum, bæði plastik (akryl) og úr stáli.
Sjá okkara úrvæl í myndasavninum niðanfyri. Sum tað framgongur í myndasavninum, so fáast teir í fleiri ymsum litum og hæddum. Vanliga eru teir gjørdir úr plasti, men fáast eisini úr stál tilfari. Allir variantar ið vístir eru niðanfyri eru vanliga á goymslu.
Prísir kunnu upplýsast við at seta teg í samband við Inventar Tænastuna.
[Fyrivarni verður tikið fyri villum]
Trýst á mynd fyri fulla stødd.


text:
- Tíðindi, mentan og ítróttur
Fyrsta borgarauppskotið fall
Uppskotið snúði seg um, at tað skal bera til at taka meira enn eina útbúgving.
Tað varð eisini væntað, at uppskotið fór at falla, tí stjórnarflokkarnir, Danski fólkaflokkurin og Javnaðarflokkurin hava langt síðani boðað frá, at teir ætlaðu ikki at broyta lógina.
Lógin, sum varð sett í gildi í 2016, avmarkar møguleikan fyri at taka meira enn eina útbúgving á sama stigi.
Tá fólkatingið fyrr í ár samtykti, at borgarar kunnu leggja uppskot fyri fólkatingið, um 50.000 skriva undir, brúktu fleiri næminga- og studentafelagsskapir møguleikan.
Tað gekk skjótt at savna tær 50.000 undirskriftirnar, men uppskotið vann ikki frama.
Sí eisini